Marko Petković, Author at OtkupAutomobila.rs\nAuthor archive for Marko Petković\nOtkupAutomobila.rs > Articles by: Marko Petković\nBy Marko Petković on 28. септембра 2020.\n307 je legendarni model čuvene francuske auto kompanije Pežo. Naslednik modela 306 čija je proizvodnja prestala 2002. godine, Pežo 307. Ovaj auto je veoma popularan zbog svoje pouzdanosti, pristupačnosti i modernog dizajna. Zamenio ga je 2007. godine,noviji, Pežo 308 ali je proizvodnja ovog modela trajala sve do 2014. godine. Našu agenciju za otkup polovnih vozila, kontaktirao je vlasnik polovnog Pežoa […]\nBy Marko Petković on 21. септембра 2020.\nNemački proizvođač automobila iskazao je zabrinutost zbog koriščenja nacističke ikonografije od strane njihovog meksičkog distributera. Čelnici Volkswagena su izjavili da se strogo protive prikazivanju takvih slika u bilo kakvoj instituciji sa kojom sarađuju. Zbog brze reakcije u ime svih žrtava nacističkog režima, Volkswagen je dobio pohvale od strane jevrejske aktivističke organizacije “Simon Vizental”. VW je prekinuo saradnju sa meksičkim distributerom […]\nBy Marko Petković on 7. септембра 2020.\nNemački auto-moto gigant Mercedes-Benz je spreman da napravi značajan iskorak na polju razvitka novih tehnologija u auto industriji. Naime zvaničnici ove firme najavljuju opciju “auto-pilot” vožnje, odnosno automatizovane vožnje do 2024. godine a o tome saznajte više u nastavku. Na koji način inženjeri u Mercedesu planiraju da ostvare ovaj poduhvat? Generalni menadžment Mercedesa je na vreme prepoznao potencijal digitalne tehnologije […]\nBy Marko Petković on 24. августа 2020.\nU nemačkom gradu Hanau predstavljeno je inovativno rešenje za usporavanje saobraćaja na mestima gde je to neophodno. U pitanju su revolucionarni “ležeći policajci” koji koriste naprednu tehnologiju kako bi ograničili brzinu nesavesnih vozača na mestima gde je to najophodnije. Kako izgleda nova varijanta ležećih policajaca Nova varijanta ležećih “policajaca” se sastoji od nadzorne kamere i hidrauličnog sistema za usporavanje saobraćaja, […]\nBy Marko Petković on 10. августа 2020.\nKompanija General Motors, pod čijim okriljem posluje i legendarni brend Chevrolet, odlučila je da na tržište vrati čuveni model Corvette. Kako je najavljeno novi Chevrolet Corvette Stingray trebalo bi da u drugoj polovini sledeće godine stigne na evropsko tržište, a u pitanju je nova generacija kultnog modela, prvi put s centralno postavljenim motorom. Šta znamo o novom Corvette Stingray automobilu […]\nBy Marko Petković on 27. јула 2020.\nVlada Francuske je odlučila da odobri kredit od pet milijardi evra automobilskoj kompaniji Renault. Ovaj proizvođač automobila ima 15 procenata u vlasništvu države i zbog toga Francuska daje garancije u vezi sa kreditom od navedenih 5 milijardi evra, a država daje garancije u visini od 90 odsto. Planovi kompanije Renault U ovaj megalomanski kredit uključeno je nekoliko francuskih banaka, a […]\nBy Marko Petković on 13. јула 2020.\nJapanska fabrika automobila predstavila je restilizovanu verziju svog SUV automobila koji nosi naziv Toyota Fortuner. Osim ovog automobila premijerno je prikazan i obnovljeni pick-up model Hilux. Toyota na ovaj način kreće u novo poglavlje tokom druge polovine 2020. godine. Kako će izgledati novi Toyota Fortuner Aktuelni Toyota Fortuner je predstavljen pre 2015. godine, pa su u kompaniji smatrali da je […]\nBy Marko Petković on 29. јуна 2020.\nUgledni američki časopis objavio je spisak modela automobila na kojima su najčešći skupi kvarovi motora koji traže skupe servise. Predstavljena je lista od 10 automobila kojima najčešće strada motor i koje definitivino treba izbegavati. Šta je uzimano u obzir pri formiranju liste Problemi na popisanim automobilima su razni, od manjka snage, niske kompresije vazduha, trošenje ulja ili nemirnog rada i […]\nBy Marko Petković on 15. јуна 2020.\nNemačka kompanija BMW zvanično je predstavila novu verziju automobila BMW Serije 4 Coupe na digitalnoj konferenciji. Sportska verzija ovog automobila nastala je po uzoru na najprodavaniji BMW model – BMW Serije 3, ali za razliku od svog “idola”, BMW Serija 4 Coupe nudi mnogo ekstravagantniji i kontroverzniji dizajn. Kako izgleda novi BMW Serija 4 Ono što je izazvalo lavinu komentara […]\nBy Marko Petković on 1. јуна 2020.\nAmerička kompanija Tesla koja se bavi proizvodnjom električnih automobila rešila je da otvori svoju prvu prodavnicu na prostorima bivše Jugoslavije. Naime, kompanije je donela odluka da otvori svoju prvu prodavnicu vozila u Sloveniji, a konkurs za pojedina radna mesta već je raspisan. Konkurs za posao u kompaniji Tesla u Sloveniji Raspisano je nekoliko konkursa za posao u prodavnici Tesla automobila […]


Prava CG: Na delu puzeći državni udar u CG\nPODGORICA – Predsedništvo Prave Crne Gore, članice vladajuće koalicije, saopštilo je danas da je u državi na delu „puzajućii državni udar“ ostataka poraženog režima.\nStranka Marka Milačića smatra da ostaci poraženog režima, kroz delovanje pojedinih opozicionih pratija i u sprezi sa osobama iz kriminalnog miljea, sve otvorenije pokazuju da su spremni na protivustavne aktivnosti u cilju svrgavanja legitimno izabrane vlasti.\n“Dešavanja koja su prethodila izglasavanju izmjena Zakona o slobodi veroispovesti, daju nam dovoljno osnova da verujemo da se već odvija pokušaj tzv. puzajućeg državnog udara. Organizacija protesta, sa šovinističkim i nacionalističkim porukama, sa kojih su se čule brojne uvrede i otvorene pretnje nasiljem, podržana od strane pojednih političkih partija ali nažalost i od pojedinih zaposlenih u državnim organima, jasan je indikator da se radi o dobro planiranoj akciji”, navodi se u saopštenju.\nOčigledno je, ističu, da na sceni imamo organizovanu kriminalnu grupu koja u nameri ugrožavanja ustavnog uređenja, preko svojih pripadnika poziva na nasilno svrgavanje legitimno izabranih najviših državnih organa, odnosno koja prijetnjom upotrebom sile nastoji da svrgne najviše predstavnike tih organa.\nNavode i da pripadnici ove kriminalne grupe deluju organizovano, odnnosno imaju, kažu, unapred određene zadatke i uloge, u njihovom delovanju, kao i da postoji spremnost na primenu nasilja i zastrašivanja.\n„Postoji i očigledan uticaj navedene kriminalne organizacije na sredstva javnog informisanja, sudsku vlast i druge važne društvene činioce“, ističe se u saopštenju.\nStoga j, ukazuju, u vitalnom interesu crnogorskih građana i države Crne Gore da se što pre pravosudni aparat oslobodi i osposobi za procesuiranje lica koje svojim delovanjem ozbiljno prete stabilnosti i bezbednosti Crne Gore, preneo je podgorički portal Borba.


Rešena “misterija” sponzoruša – Uvek Lud Nikad Zbunjen\nNaučnici sa instituta ”Uvek Lud Nikad Zbunjen” su otkrili da postoji objašnjenje koje navodi da manje inteligentne žene imaju veći poriv da traže sponzore.\nOvo otkriće navodi da uprkos uvreženom verovanju da se radi o čistoj pohlepi, sponzoruše predstavljaju mnogo veći fenomen. Istraživači tvrde da se traženje sponzora može smatrati “instiktivnom potrebom da se finansijski obezbedi budućnost potencijalne dece”.\nVođa istraživanja, kaže da je “potpuno prirodno” da žene sa slabijim obrazovanjem i izgledima za karijeru traže muškarce koji su sposobni da ima pruže finansijsku stabilnost.\n“U starim vremenima, žene su privlačili muškarci sa bogatstvom, jer su znale da će takav partner povećati šanse za preživljavanje njihovog potomstva”. “To je veoma snažan osećaj, i ženama je teško da ga se “otresu”, naročito kada nemaju sopstvenu karijeru koja bi im pružila finansijsku nezavisnost”.\nNaučnici dali odgovor: kolika je prosečna veličina...\nPREPORUKA ZA VAS (VIDEO):Pomozite s-ksi cici da se skine… (VIDEO): Žena šetala muškarca na povodcu! (VIDEO) SNIMAK KRAĐE ZAPALIO SRBIJU Krenula da pla… VIDEO Jelen koji prdi: Pogledajte i poslušajte …


ODRŽAN AKREDITOVAN SEMINAR ZA VASPITAČE U SMEDEREVU\nAgencija za bezbednost saobraćaja Republike Srbije i Savet za bezbednost saobraćaja Grada Smedereva organizovali su dvodnevni seminar pod nazivom ,, Bezbedni prostori za igru dece“ za 30 vaspitača Predškolske ustanove ,, Naša radost“.\nNa početku seminara smederevskim vaspitačicama i vaspitačima obratio se Branislav Drobnjaković, predsednik Saveta za bezbednost saobraćaja Grada Smedereva, koji je tom prilikom istakao da su mališani najmlađi i najvažniji učesnici u saobraćaju koje treba zaštititi i da je edukacija vaspitača, učitelja i nastavnika o značaju bezbednosti saobraćaja od prioritetne važnosti radi preventivnog delovanja.\n,,Kultura ponašanja u saobraćaju razvija se od najranijeg uzrasta dece i stoga je posebno značajno kontinuirano prisustvo tema bezbednosti saobraćaja u celokupnom školovanju“, naveo je savetnik direktora Agencije za bezbednost saobraćaja Republike Srbije, Milan Ilić .\nU ime domaćina goste i vaspitače pozdravila je Miljana Kravić, v. d. direktora Regionalnog centra Smederevo, koja je izjavila da će se ova gradska obrazovna ustanova potruditi u narednom periodu da podrži organizaciju što više akreditovanih obuka sa ciljem poboljšanja potrebnih znanja i veština kako prosvetnih radnika, tako i vaspitača i stručnih saradnika, budući da se permanentnim učenjem prosvetnih radnika umnogome unapređuje neposredni rad sa mališanima i učenicima.\nPrema rečima zadovoljnih učesnika seminara, rezultati ove obuke doprineće u budućnosti svakako unapređenju bezbednosti najmlađih u saobraćaju na teritoriji Smedereva kojima vaspitači od najranijeg uzrasta prenose različita znanja i iskustva.


Rešićeva je izabrana na tu poziciju nakon sprovedenog konkursa za prijem u radni odnos službenika za odnose s javnošću, koji je raspisala Agencija za bankarstvo, piše Srpskainfo.\nLejla Rešić obavljala je funkciju ministra za lokalnu upravu i samoupravu u Vladi Republike Srpske od 2010. godine do juna ove godine. Rešićeva je 2006. godine diplomirala na Fakultetu političkih nauka u Sarajevu, odsek žurnalistika.\nPodsećamo, Savez nezavisnih socijaldemokrata (SNSD) je od koalicionih partnera na republičkom nivou zahtevao da u ovoj izbornoj godini ne prave koalicije sa opozicijom na lokalnom nivou. DNS to nije ispoštovao i koalirao je s opozicijom u Prijedoru, što je bio razlog da u junu Rešićeva bude razrešena sa ministarske pozicije.\nZakonom je definisano da je Agencija za bankarstvo samostalno i nezavisno pravno lice, a nadzor nad njom vrši Narodna skupština RS kojoj je odgovorna za svoj rad. Agencijom upravlja i rukovodi Upravni odbor, direktor i zamenik direktora koje, na predlog Vlade, imenuje Narodna skupština, piše Capital.


Novo ruho za stari festival - Marketing Mreža\nNovo ruho za stari festival\nREGION – Pod motom “Film je lep” (Life is Beautiful) ovog vikenda u Bitolju otvoren je 36-ti po redu međunarodni Festival filmske kamere Braća Manaki.\nOvogodišnji festival Braća Manaki koji traje do 27. septembra ima novi imidž koji su osmislili i kreirali kreativci iz agencije McCann Skopja.\nFestivalom struji nova energija, oseća se novi entuzijazam, program je obogaćen brojnim aktivnostima i sadržinom. Deo nove priče ovog tradicionalnog i renomiranog festival je i agencija McCann Skopje. Kreativni tim agencije je zaslužan za novi izgled festival koji je preplavio makedonsko i regionalne medije i postao je simbol manifestacije u Bitolju. Kreativno rešenje koje prikazuje oko kinematografa i blendu kamere simbolizuje najvažnije elemente Festivala filmske kamere. Pored oficijelnog postera za glavni i dečiji program, agencija McCann Skopje kreirala je i set promotivnih materijala, među kojima je i festivalski katalog koji je ocenjen kao jedan od najboljih do sada urađenih.


Nezavisno društvo novinara Vojvodine ranije je ocenilo da je tužba protiv Bečejskog mozaika „politički pritisak na nezavisno i slobodno novinarstvo“.\nKolarski je tužio Mozaik zbog, kako je navedeno u tužbi, pretrpljenih duševnih bolova zbog povrede časti i ugleda i tražio je da mu Mozaik isplati 500.000 dinara.\nPovod za tužbu je tekst „Radikalno crno na belo“ objavljen u Bečejskom mozaiku u februaru 2010. godine. Novinarka Kristina Demeter Filipčev je u tom tekstu navela da je Kolarski na sednici Skupštine opštine Bečej, govoreći o lokalnim akcionim planovima za zapošljavanje i obrazovanje Roma, na nedozvoljen način pričao o ovoj nacionalnoj zajednici, što može da se smatra i govorom mržnje, jer je građane Bečeja delio na „bele“ i na „crne“ (Romi).\nNa suđenju tužilac „nije osporio da je sve što je u novinarskom tekstu navedeno, zaista izgovorio za skupštinskom govornicom, a ne kao što je u tužbi rekao da je to što je napisano izvučeno iz konteksta njegovog govora“, navodi u presudi sudija Višeg suda u Novom Sadu Sabahudin Tahirović.\nU vezi sa iskazom Kolarskog na suđenju, sudija je konstatovao da su „svi navodi u spornom tekstu zaista verno preneti njegovi stavovi izrečeni za skupštinskom govornicom. Sa druge strane, u vezi sa duševnim bolovima koje trpi, njegov iskaz je čak i kontradiktoran, jer najpre tvrdi da je doživeo pohvale zbog svojih stavova izrečenih za skupštinskom govornicom, a opet tvrdi da ima i neprijatnosti zbog istog“ (zbog teksta koji je objavljen u Bečejskom mozaiku), ali, navodi se u presudi, „sud tužiocu i pored ove kontradiktornosti veruje da je trpeo određene duševne bolove i neprijatnosti zbog samog teksta, ali ta duševna bol i neprijatnosti koje trpi su posledica funkcije koju obavlja“, naime, javne ličnosti (između ostalog i političari, odbornici) moraju da imaju veći prag tolerancije od „običnih“ građana.\nSudija smatra da su tuženi postupili u skladu sa Zakonom o javnom informisanju, u skladu sa Ustavom Republike Srbije i Evropskom konvencijom o zaštiti ljudskih prava i osnovnih sloboda, jer su navodi u spornom tekstu tačni, a sa druge strane, „tuženi kao novinari, odnosno izdavač medija, imaju pravo da daju jedan kritički osvrt na izgovorene reči, pogotovo javnih ličnosti i političara, ovde tužioca kao odbornika Srpske radikalne stranke u Skupštini opštine Bečej. Uostalom sud mora praviti fundamentalnu razliku između izveštavanja o činjenicama (makar i spornim) sposobnim da doprinesu raspravi u demokratskom društvu koja se tiče političara u vršenju njegovih funkcija i izveštavanja o pojedinostima iz privatnog života jedinke koja ne vrši javne funkcije. U prvom slučaju štampa vrši svoju životnu ulogu ’psa čuvara’ u demokratskom društvu doprinoseći da se ’posreduju informacije i ideje o pitanjima od javnog interesa’“, navodi se u presudi.\nTužilac protiv presude može da izjavi žalbu Apelacionom sudu u Novom Sadu.\nKolarski po presudi sudije Sabahudina Tahirovića treba da tuženima, izdavaču Bečejskog mozaika i tuženoj novinarki, nadoknadi troškove parničnog postupka.\nViše iz ove kategorije « Putevi opštinskog novca 2009. godine: Skockan opštinski budžet\tSednica lokalnog parlamenta: Nejasna namena opštinskog kredita »


UDRUŽENJE „AGROPROFIT” PREDLAŽE FORMIRANJE STOČNOG FONDA\nUpravni odbor Udruženja „Agroprofit” iz Novog Sada, u čijem sastavu je Proizvodna grupa odgajivača tovnih rasa goveda, ocenio je izuzetno korisnim poslovnim potezom razmenu kukuruza za živu vagu junadi. Stočari su uspešno obavili isporuku svoje junadi i sada čekaju da što pre preuzmu kukuruz.\nCeo postupak je sproveden uz punu podršku Ministarstva poljoprivrede, šumarstva i vodoprivrede, što se osetilo u efikasnosti rada pojedinih službi u Državnim robnim rezervama.\nPrema proceni Udruženja, ponuda junećeg mesa u našoj zemlji i dalje će biti veća od potrošnje, iako je obnavljanje tova sve teže i zbog nedostatka kupaca tov sve duže traje. Zbog takve situacije, intervencije države u smanjenju pritiska na tržište uz pronalaženje izvoza biće neophodan posao. Upravni odbor zbog toga će sačiniti predlog da se u Privrednoj komori Srbije i Ministarstvu poljoprivrede razgovara o ovoj grani govedarstva, jer, kako je rečeno, nije opravdano da se za stočarstvo izdvajaju značajna sredstva poreskih obveznika, a da od toga u krajnjem efektu najviše koristi imaju trgovci i klaničari.\nIskusni i višegodišnji tovljači junadi poručuju da bi bilo značajno da se u PKS oformi ponovo Stočani fond, iz koga bi se koordinirao izvoz i uvoz junećeg mesa. Danas, kako je rečeno, svaki uvoznik može dobiti pravo na uvoz neograničenih količina i to bez razlike kakva je situacija na domaćem tržištu. U Udruženju „Agroprofit” završena je detaljna kalkulacija o troškovima proizvodnje junećeg mesa u više varijanti i na osnovu toga stočari će imati mogućnost da procene koliko je za njih realna otkupna cena kvalitetne junadi 2,10-2,20 evra/kg. Interesantno je da se ova cena sasvim uklapa u cene koje danas klaničari ostvaruju u prodaji svežeg mesa i junećih prerađevina. Ima i stočara koji smatraju da je korisnije da se podsticaji od 15.000 dinara po grlu, koje daje Ministarstvo poljoprivrede, iskoriste za formiranje isporuka kupcima u dalekim zemljama (troškovi transporta). Međutim, ovo sigurno nije interes malih odgajivača tovnih junadi, koji se sa gajenjem 5-6 komada bave iz malih ekonomskih potreba.


Građani kupuju nove telefone i kućne aparate iako im stari još rade | Nova Ekonomija\nU EU se godišnje potroši više od 18 kilograma električnih i elektronskih proizvoda po stanovniku, navodi se u analizi Evropske agencije za životnu sredinu (EEA) i ukazuje na mogućnosti za smanjenje ekoloških i klimatskih uticaja tih proizvoda, piše portal Euractiv.\nEEA navodi da zbog tehnološkog razvoja modeli električnih i elektronskih proizvoda brže zastarevaju, mada najčešće samo u očima potrošača. Razlog za kupovinu novog proizvoda je i što postojeći hardveri više nisu kompatibilni sa unapređenim softverima.\nTakođe se marketinškim kampanjama kupci ohrabruju da kupuju nove modele koji ponekad nude samo minimalna unapređenja.\nPokretači tražnje su i pad kvaliteta mnogih proizvoda, potrošačka tražnja najnovijeg dizajna i tehnologije ili veća energetska efikasnost novih proizvoda.\nPored toga, mogućnost za popravku mnogih proizvoda je ograničena, ili zbog dizajna koji ne dozvoljava laku popravku, ili zato što bi popravka koštala više nego kupovina novog.\nPosledica toga je da se mnogi proizvodi koji mogu da se poprave odbacuju, navodi se u izveštaju ali i dodaje da popravka elektronike i za kompanije i za krajnje potrošače predstavlja rastući biznis u EU.\nEEA navodi da treba razviti biznis modele kružne ekonomije kako bi se tokom dužeg vremena očuvala vrednost elektronike.\nZa unapređenje "cirkularnosti" elektronike potebno je, smatraju u Agenciji, ojačati zahteve u oblasti eko-dizajna i unaprediti potencijale za popravku, odlaganje, ponovnu porizvodnju tih proizvoda.\nMeđu merama je i veća upotreba EU energetske oznake, razvoj zelenih javih nabavki i produžetak perioda odgovornosti proizvođača za proizvod na period do kraja njegovog veka.\nNavodi se i da je materijal koji se koristi za elektroniku značajan faktor kada se određuju vek proizvoda i mogućnost njegovog produženja.\nPrema podacima Eurostata za 2019. godinu, u EU se godišnje na tržište plasira više od 20 kilograma električnih proizvoda i elektronike po stanovniku, uključujući velike kućne aparate poput veš-mašina, usisivača, frižidera, kao i uređaje poput kompjutera, televizora i mobilnih telefona.\nOd te količine 60 odsto ili 11,8 kilograma proizvedeno je u EU a ostalo je uvezeno. EU, pokazuju podaci Eurostata, izvozi 2,4 kilograma električnih i elektronskih proizvoda po stanovniku.\nU izveštaju se navodi i da su u 2017. domaćinstva u EU trošila u proseku 5 odsto ukupnih rashoda za električne i elektronske proizvode.


Poslednji trejler za film o sestrama Williams otkrio kako zvuči nova pesma Beyonce - Radio AS FM\nPoslednji trejler za film o sestrama Williams otkrio kako zvuči nova pesma Beyonce\nNova pesma pevačice „Be Alive“ najavljena je u novom trejleru sportske drame „King Richard“ u kojem glavnu ulogu tumači Will Smith. Film se fokusira na oca teniskih zvezda Serene i Venus, Richarda Williamsa, i njegovu ulogu u oblikovanju njihovih karijera.\nU bioskope i isključivo na HBO Max stiže 19. novembra. Ranije ove godine, Beyonce je najavila da će uskoro predstaviti novu muziku, nagovestivši objavu novog albuma. „Uz svu izolaciju i nepravdu u protekloj godini, mislim da smo svi spremni da pobegnemo, putujemo, volimo i ponovo se smejemo“, rekla je pevačica.\nDrugi album ove godine Lane Del Rey\nOčigledno je da su karantinski dani za mnoge bili vrlo produktivni, pa je tako Lana Del Rey iskoristila priliku i snimila još jedan album ove godine. Nakon izuzetno uspešnog „Chemtrails Over The Country Club“, stiže osmi studijski album „Blue Banisters“. https://www.youtube.com/watch?v=L3ndWjWxGqQ&list=PLxA687tYuMWhmwAv1OTQLIf5SffcH-4-f&ab_channel=LanaDelRey-Topic U međuvremenu je publiku obradovala sa „Wildflower Wildfire“, „Blue Banisters“, „Text Book“ i „Arcadia“.


Svet je stao, priroda se leči! | Energetski portal Srbije\nNakon što je Evropska agencija za okolinu (EEA) prošle nedelje potvrdila veliko smanjenje koncentracija zagađujućih materija u vazduhu, posebno koncentracije azot-dioksida (NO2), nova potvrda stigla je i iz Evropske svemirske agencije (ESA). Zahvaljujući uvođenju karantina i strogih mera ograničenja kretanja širom Evrope i posledičnog smanjenja automobilskog saobraćaja i drugih aktivnosti, u velikim evropskim gradovima značajno smanjena nivoa zagađenja vazduha. To potvrđuju i najnoviji podaci ESA-e objavljeni krajem prošle nedelje, a temelje se na snimcima satelita „Copernicus Sentinel-5“.\nFoto-ilustracija: Unsplash (Jack Gisel)\nNaučnici iz Nizozemskog kraljevskog meteorološkog zavoda (KNMI) koristili su podatke sa satelita „Copernicus Sentinel-5P“ za praćenje vremenskih prilika i zagađenja u Evropi, i to za period od 14. do 25. marta, te su ih uporedili s mesečnim prosekom koncentracija iz 2019. godine. Na satelitskim snimcima je veoma jasno uočljivo smanjenje koncentracija štetnih materija u velikim evropskim gradovima, naročito štetnog azot-dioksida, među kojima su Pariz, Madrid, Milano, Barselona, Brisel i Frankfurt.\nKoncentracije azot-dioksida variraju iz dana u dan zbog promena vremena te se zaključci ne mogu izraditi posmatranjem podataka za jedan dan“, objašnjava Henk Eskes iz KNMI-ja zašto je odabrano razdoblje od 14. do 25. marta 2020. godine. „Posmatranjem podataka za određeni vremenski period, u ovom slučaju za 10 dana, u mogućnosti smo da uočimo promene zbog ljudske aktivnosti. Hemija naše atmosfere je složena, a postotni pad koncentracija zagađujućih materija u vazduhu može se donekle razlikovati od pada emisija. Atmosferski modeli, koji uzimaju u obzir dnevne promene vremena u kombinaciji s inverznim tehnikama modeliranja, potrebni su nam za merenje uticaja emisija temeljem satelitskih promatranja“, dodaje Henk Eskes.\nNaučnici su, zato, u saradnji s kolegama iz celog sveta izvršili detaljnu analizu korišćenjem raspoloživih podataka o vremenu i inverznog modeliranja kako bi interpretirali posmatrane koncentracije i procenili utcaj mera ograničenja kretanja zbog sprečavanja širenja koronavirusa.\nKako se navodi u ESA-inom saopštenju, pomno se nadzire situacija na severu Evrope, uključujući Nizozemsku i Ujedinjeno Kraljevstvo, no naučnici su uočili veću varijabilnost zbog promenjivih vremenskih prilika. Stoga će nova ovonedeljna merenja omogućiti procenu promena koncentracije azot-dioksida iznad severozapadne Evrope.\nFoto-ilustracija: Unsplash (Vladimir Ivanov)\n„Specifičnost satelita ‘Copernicus Sentinel-5P’ je njegova velika prostorna rezolucija i sposobnost preciznog posmatranja tragova gasova sa efektom staklene bašte u poređenju s drugim satelitskim misijama, omogućuju nam ova jedinstvena merenja koncentracija azot-dioksida iz svemira“, rekao je Klaus Cener, vođa misije Sentinel-5P u Evropskoj svemirskoj agenciji.\nPrema podacima EEA-a poslednjih nedelja su u mnogim italijanskim gradovima smanjene koncentracije azot-dioksida. U Milanu su, na primer, prosečne koncentracije NO2 u poslednje četiri nedelje bile najmanje 24 odsto niže u odnosu na četiri nedelje pre, dok je prosečna koncentracija od 16. do 22. marta bila 21 odsto niža nego iste nedelje 2019. godine.\nU Bergamu, italijanskom gradu koji se nalazi u središtu epidemije koronavirusa, koncentracija NO2 je u poslednje četiri nedelje u stalnom opadanju, a od 16. do 22. marta bila je 47 odsto niža nego iste nedelje 2019. godine. Takođe, u Rimu su prosečne koncentracije NO2 u protekle četiri nedelje bile 26-35 odsto niže u odnosu na istu nedelju prošle godine. Slični trendovi uočeni su i u drugim evropskim gradovima u kojima je uveden karantin i sprovedene stroge mere ograničenja kretanja, pa je u istom periodu, od 16. do 22. marta, u Barseloni koncentracija NO2 smanjena za čak 55 odsto. U Madridu se u prosečan nivo NO2 u jednoj nedelji smanjio za 56 odsto, a u odnosu na istu nedelju 2019. godine smanjenje iznosi 41 odsto. U Lisabonu je koncentracija NO2 u istom peridou smanjena za 51 odsto.


» Davenport: Dan Evrope i 15 godina partnerstva EU i Srbije\nŠirom Srbije će se tokom maja nizom manifestacija obeležiti Mesec Evrope, kao i 15 godina evropske razvojne pomoći Srbiji koja je u tom periodu dostigla više od tri milijarde evra, rečeno je 9. maja na predstavljanju događaja koje Delegacija EU u Srbiji i EU info centar organizuju povodom Dana i meseca Evrope u Srbiji. U okviru Meseca Evrope biće organizovano 20 manifestacija, uključujući festval evropskog filma, izložbe, koncerte, predstave i sportska takmičenja. Šef Delegacije EU u Srbiji Majkl Devenport je prilikom predstavljanja programa obeležavanja Dana i meseca Evrope rekao i da se nada da će nova poglavlja u pregovorima o članstvu Srbije u EU moći da se što pre otvore a da Srbija u međuvremenu treba da počne da primenjuje akcione planove za poglavlja 23 i 24.\nU okviru Meseca Evrope koji počinje Danom Evrope, 9. maja, biće od 8. do 30. maja organizovano 20 manifestacija u više gradova Srbije.\n“Maj mesec zato nazivamo evropskim mesecom i obeležavamo pod sloganom Evropa otvoreno”, rekao je Devenport na predstavljanju događaja koje Delegacija EU i EU info centar organizuju, uz podršku ambasada članica, povodom Dana Evrope, 9. maja, i Meseca Evrope.\nDevenport je podestio da EU “danas EU slavi svoj rođendan”, odnosno 66 godina od Šumanove deklaracije kojom je, kako je istakao, počeo “veliki projekat EU koji je Evropi doneo mir, stabilnost i prostperitet”.\nŠef Delegacije EU u Srbiji je istakao da je 2016. posebana za odnose EU i Srbije jer se obeležava 15 godina razvojne pomoći EU Srbije i bliskog partnerstva.\n“Za 15 godina EU je dala više od tri milijarde bespovratne pomoći za više hiljada projekata”, rekao je Devneport i istakao da su građani mogli da osete koristi od tih projekarta. Ta godišnjica biće obeležena izložbom fotografija na Kalemegdanu koja će biti otvorena u petak, 13. maja, a sadržaće oko 50 fotografija koje ilustruju projekte koje je podržala EU, naveo je on.\nPovodom Dana Evrope predstavljen je i ažurirani sajt Delegacije EU u Srbiji (www.europa.rs) čiji su sadržaji od sada dostupan i na ćirilici.\nObeležavanje Dana i meseca Evrope počelo je koncertom održanim u 8. maja na Kalemegdanu kome je prisustvovalo više hiljada građana, a 9. maja će Delegacija Eu u Srbiji organizovati tradicionalni diplomatski prijem, rekao je Devenport.\nU Novom Sadu će, kako je navela tim lider EU info centra ljubica Marković, 9. maja povodom Dana Evrope biti organizovan “Fleš mob” ples.\nU Vranju će se od 9. do 15 maja održati 10. školske olimpijske igre, najveći sprotskih događaj za mlade u Srbiji koji podržava Delegacija EU i kome će prisustvovati oko 7.000 dece, istakli su Devneport i Markovićeva.\nU okviru Meseca Evrope biće otvorene i nove prostorije EU info kutka u Nišu, organizovan festival evropskog filma u osam gradova Srbije i izvedena slovenačka predstava “Evropa” u Beogradu i Nišu.\nU okviru Noći muzeja 21. maja biće organizovan “evropski vremeplov” kroz koji će bti predstavljeni osnivači EU i istorijat pridruživanja, rekla je Ljubica Marković. Krajem maja ambasade članice EU će, takođe, otvoriti svoja vrata građanima Srbije za obilazak, dodao je Devenport.\nDevenport: Početi primenu akcionih planova za poglavlja 23 i 24\nDevenport je rekao i da se nada da će nova poglavlja u pregovorima o članstvu Srbije u EU moći da se što pre otvore a da Srbija u međuvremenu treba da počne da primenjuje akcione planove za poglavlja 23 i 24.\n“Nadam se da možemo da očekujemo otvaranje što pre. U ovom trenutku čini mi se da je pre svega prioritet da bez odlaganja dođe do primene akcionih planova za poglavlja 23 i 24, za pravosuđe, borbu protiv korupcije”, rekao je Devenport novinarima na predstavljanju događaja u EU info centru.\nDevenport je rekao i da je Evropska komisija potvrdila da su akcioni planovi za poglavlja 23 i 24 u redu i da je spremna da pomogne u njihovoj primeni.\nČlanice EU su postigle saglasnost da se u pregovorima sa Srbijom u junu otvori poglavlje 24 – pravda, sloboda i bezbednost, a sve osim Hrvaske podržavaju i otvaranje poglavlja 23 – pravosuđe i osnovna prava. Hrvatska traži pre svega od Srbije da izmeni zakon i ukine regionalnu nadležnost suda za ratne zločine u Beogradu, kao i da garantuje da će hrvatska manjina biti automatski zastupljena u srpskom parlamentu.\nDevenport je rekao i da je uveren da će Delegacija EU u Srbiji moći efikasno da sarađuje sa svakom novom vladom koja želi efikasnije i brže da ide putem evropskih integracija. “Siguran sam da ćemo moći da saradjujemo vrlo efikasno sa svakom novom vladom koja želi da ide još brže i efikasnije tim putem”, rekao je on.\nUpitan kakvu očekuje saradnju sa budućom vladom Srbije, Devenport je rekao da je mandat Delegacije EU da pomogne Srbiji na njenom putu ka članstvu u EU.\nRadio vesti EU Info Centra – 06.05.2016.


Rukometašice sjajne u derbiju, poraz fudbalera, prva pobeda stonotenisera - Prokuplje vesti\nRukometašice Topličanina u najboljoj partiji ove sezone savladale su Crvenu Zvezdu iz Beograda rezultatom 32:27, poluvreme 20:10. Najefikasnije u pobedničkoj ekipi bile su Gergana Grozdanova sa 9 golova i Olja Nikolić koja se 8 puta upisala od strelce. Od samog starta rukometašice Topličanina zaigrale su na visokom nivou, stvorivši prednost koju su uspele da zadrže do samog kraja utakmice. U narednom kolu rukometašice Topličanina gostuju u Kučevu.\nRukometašice, foto ilustracija, pixabay.com\nKošarkaši Topličanina savladali su na svom parketu u okviru plej aut doigravanja ekipu Mladost Vesna iz Bele Palanke rezultatom 96:81. Najefikasniji kod Prokupčana bili su Petrović sa 32 poena, kao i Terzić i Miljković sa po 16 koševa.\nU prvoj utakmici prolećnog dela fudbalskog prvenstva Srpske lige Istok, fudbaleri Topličanina poraženi su na stadionu kraj Toplice od ekipe Rembasa iz Resavice rezultatom 3:0. U narednom kolu fudbaleri Topličanina gostuju u Aleksandrovcu gde se sastaju sa Župom.\nKMF Prokuplje savladao je ubedljivo Radnički 2010 iz Niša rezultatom 8:1. Ovom pobedom Prokupčani su zadržali treće mesto na tabeli, a u narednom kolu u derbiju gostuju u Kuršumliji.\nStonoteniseri Topličanina ostvarili su prvu pobedu u ovogodišnjem prvenstvu nakon serije poraza. U Negotinu savladali su STK Hajduk Veljko rezultatom 4:0.\nOdbojkaši Topličanina nisu uspeli da zadrže status člana Prve B lige. Nakon 22 odigranih kola završili su prvenstvo na pretposlednjem mestu i u narednoj sezoni takmičiće se u nižem rangu. Odbojkašice Topličanina poražene su u Vranju od ekipe Panda rezultatom 3:0 a u narednom kolu dočekuju OK Student iz Niša.\nU derbiju dve neporažene ekipe u okviru Druge odbojkaške lige Istok MOK Topličanin savladao je Jagodinu sa maksimalnih 3:0 u setovima. Nakon ove pobede odbojkaši iz Prokuplja sami su na čelu tabele što im donosi najbolju poziciju pred plej of. ŽOK Topličanin poražen je u Lebanu od ŽOK Radan rezultatom 3:1.\nTagovi rukometašice, Sport, topličanin\nPrevPrethodnaPočela vakcinacija po seoskim mesnim zajednicama\nSledećaObuka u planinarenju za bezbedan boravak u prirodiNext


TO Bijelo Polje na sajmu turizma u Beogradu\nNaslovnica NAJNOVIJE Privreda TO Bijelo Polje na sajmu turizma u Beogradu\nBijelo Polje – Turistička organizacija Bijelo Polje će nastupiti na 36. Beogradskom Međunarodnom sajmu turizma koji će se održati od 27. februara do 2. marta ove godine.\nOni su pozvali sve zainteresovane subjekte iz Bijelog Poljakoji žele da se predstave na ovom sajmu da do 25. februara 2014. godine dostave svoje promotivne materijale u kancelariji Turističke organizacije Bijelo Polje, ulica Nedeljka Merdovića bb, Sportska hala, Nikoljac.\n“Za eventualna bliža obavještenja obratite nam se na telefon 050/484-795 od 9-16 časova ili na e-mail : [email protected]”, saopštila je direktorka TO Bijelo Polje,Violeta Obradović.\nNajveće turističke organizacije, agencije, turoperatori, hoteli, planinski centri, banje, jezera, gradovi, regije i zemlje sa svih kontinenata posjetiocima ovogodišnje manifestacije, ponudiće aranžmane za predstojeću turističku sezonu.\nMoto ovogodišnjeg sajma je „Ispunjavamo želje“, a zemlja partner je Indonezija, najrazuđenija ostrvska država na svijetu, sa velikim turističkim i kulturnim potencijalom.\nIstovremeno sa Sajmom turizma organizuju se još dvije manifestacije koje turizam čine potpunim: 10. Međunarodni sajam opreme za hotelijerstvo i ugostiteljstvo HORECA i 5. Međunarodni sajam vina BeoWine.\nBeogradski Sajam turizma najveća je turistička manifestacija u zemlji i jugoistočnoj Evropi. Više od 30 godina ispunjava svjetske standarde u poslovanju, sa izlagačima gradi partnerske odnose a kvalitetnom ponudom i raznovrsnim dešavanjima svake godine privlači sve veći broj posetilaca.


Politika Archives - Страница 752 од 800 - Studio B\nBeograd 3°C u 00:00\nĐurđević podneo ostavku na funkciju predsednika RIK-a\n2016/06/09 3 years, 6 months ago Detaljno...\nPredsednik Republičke izborne komisije (RIK) Dejan Đurđević podneo je danas Skupštini Srbije ostavku na tu funkciju.\nVučić primio u oproštajnu posetu ambasadora Švedske\nPredsednik Vlade Srbije Aleksandar Vučić primio je danas u oproštajnu posetu ambasadora Kraljevine Švedske Kristera Aspa, koji je istakao da je za šest godina njegovog službovanja Srbija postala mnogo drugačija zemlja u veoma pozitivnom smislu, kao i da veruje u budućnost Srbije.\nPremijer sa odlazećim rumunskim ambasadorom\nPremijer Srbije Aleksandar Vučić primio je danas ambasadora Rumunije Danijela Banua, koji je mu je preneo čestitke rumunskog premijera na izbornoj pobedi, kao i uverenje da će vlada pod njegovim vođstvom odlučno voditi Srbiju ka EU.\nSNS:Žalosno što Božović spori rad državnih institucija\n2016/06/08 3 years, 6 months ago Detaljno...\nSrpska napredna stranka poručila je danas šefu odbornika DS u Skupštini Beograda Balši Božoviću da je žalosno da i dalje spori da institucije u državi rade svoj posao, kao i da vaninstitucionalno vodi borbu za vlast, jer je posle izbora jasno da to ne može da ostvari na regularan način.\nMinistarstvo spoljnih poslova Srbije uručilo je danas protestnu notu ambasadoru Slovenije u Beogradu Vladimiru Gaspariču povodom izjave predsednika Slovenije Boruta Pahora kojom je pozvao na priznavanje nezavisnosti tzv. Kosova i podržao njegovo članstvo u međunarodnim organizacijama i integracijama.\nUNS: Neprihvatljiv odnos Saše Radulovića prema novinarima Studija B i Pinka\nUdruženje novinara Srbije (UNS) ocenilo je danas kao "neprihvatljive i nedopustive" pretnje koje je novinarima televizija Studio B i Pink uputio predsednik pokreta Dosta je bilo Saša Radulović.\nProsečna plata u aprilu prvi put prešla 400 evra\nPremijer Aleksandar Vučić je saopštio da je prosečna plata u Srbiji po prvi put prešla 400 evra i u aprilu je iznosila 401 evra. Premijer je rekao da su najviši državni organi odgovorni za rušenje objekata u Savamali. Kao sramno je ocenio ponašanje onih koji biraju kom novinaru će da odgovore a kome neće.\nVučić i Li o predstojećoj poseti predsednika Kine\nPredsednik Vlade Republike Srbije Aleksandar Vučić i ambasador Narodne Republike Kine Li Mančang razgovarali su danas o pripremama za predstojeću posetu kineskog predsednika Sija Đinpinga.\nVučić: Nikome ništa nisam nudio, SVM siguran partner\nMandatar za sastav nove Vlade Aleksandar Vučić sastao se danas sa predstavnicima manjina, čime se završava prvi krug konsultacija o novoj vladi. Sutra i u petak Vučić je rekao da će imati razgovore unutar stranke.\nLjajićeva ostavka na poslaničko mesto\n2016/06/07 3 years, 6 months ago Detaljno...\nU Skupštinu Srbije danas je stigla ostavka lidera SDPS Rasima Ljajića na poslaničko mesto.\nEvroliga: Poraz Zvezde od Baskonije u Areni-64:72\nPromocija knjige „Poslednji muškarac“ Muharema Bazdulja\nVulin:Pisci se proteruju iz gradova gde nema slobode\nAleksandar Vučić sutra sa ambasadorom Italije\nNarodni muzej- Akcija“Ja sam u muzeju“\nRTS povodom najave blokade: Opasno dalje izazivanje strpljenja\nRadomirović: Najavljena blokada RTS-a nedopustiv pritisak


Više od 90 volontera iz strukture Crvenog križa Federacije BiH učestvovalo u moratonu dva grada – Crveni križ FBiH\nPosredstvom Društva Crvenog križa/krsta BiH, a na poziv Udruženja “Dečki u plavom”, organizatorom prve certificirane cestovne maratonske utrke na području Sarajeva i Istočnog Sarajeva, koja je ujedno bila i Državno prvenstvo BiH u maratonu, volonteri i osoblje strukture Crvenog križa Federacije BiH učestvovali su kao sanitetsko-logistička podrška.\nTrasa utrke protezala se glavnom gradskom saobraćajnicom od Baščaršije preko Pofalića, Nedžarića sve do Vrela Bosne, kroz Hrasnicu, Vojkoviće, Lukavicu, Dobrinju, preko Mojmila sve do stadiona Grbavica, preko Skenderije, pa prema trgu Vijećnica.\nDužinom trase bili su postavljeni punktovi prve pomoći gdje su timovi prve pomoći organizacija Crvenog križa općina Centar Sarajevo, Novi Grad, Novo Sarajevo i Ilijaš, zajedno sa federalnim mobilnim timom prve pomoći bili na usluzi svim trkačima.\nOva međunarodna utrka je prvi maraton u regiji koji se organizira u specifičnim uvjetima prilagođenim trenutnoj higijensko-epidemiološkoj situaciji.\nOrganizator je preduzeo sve neophodne mjere kako bi svi učenici utrke na adekvatan način bili zaštićeni, te da zdravlje učesnika ne bude narušeno.\nMedicinski tim Crvenog križa Federacije BiH i grupa volontera ispred Kluba mladih CKFBiH radili su na centralnom trijažnom punktu preventivne mjere za COVID-19, dok je jedan tim sa sanitetskim vozilom pružao prvu pomoć.\nVeliki broj volontera Crvenog križa bio je raspoređen na trasi Baščaršija – Vrelo Bosne kao redari koji su se brinuli da maraton protekne u najboljem redu.\nUkupno 90 volontera, ljekara i medicinskog osoblja iz strukture Crvenog križa Federacije BiH uzelo je učešće na ovom maratonu.


Investicija Lidl-a i otvaranje prodajnih objekata stvoriće šansu za zapošljavanje velikog broja građana, a proizvodi domaćih privrednika dobiće priliku da se nađu na rafovima, kazao je predsednik Vlade Crne Gore Dritan Abazović.\nOn je danas razgovarao sa predstavnicima kompanije Lidl u Crnoj Gori i nemačkim ambasadorom u Crnoj Gori Robertom Veberom.\nPoželivši dobrodošlicu nemačkoj kompaniji, Abazović je istakao "da se Crna Gora raduje otvaranju jednog ovakvog trgovačkog brenda u Crnoj Gori koji će umnogome pospešiti privredni razvoj Crne Gore i dodatno valorizovati prirodne potencijale države".\nInvesticija Lidl-a i otvaranje prodajnih objekata stvoriće šansu za zapošljavanje velikog broja građana, a proizvodi domaćih privrednika dobiće priliku da se nađu na rafovima. Vlada će uvek biti partner kredibilnim stranim investitorima koji su spremni da ulažu u našu državu. Zato ste dobrodošli u Crnu Goru, istakao je Abazović.


Milojević pred gostovanje Zvezdi: Da vidimo gde smo u odnosu na najbolji tim\nNovosti\t20.04.2018 17:27\nČeka nas meča sa ekipom koja je glavni favorit za osvajanje titule - kaže trener Mege. Agresivna odbrana i kontrola skoka će biti ključ - jasan je Mišković\n- Očekuje nas teško gostovanje protiv Crvene zvezde, gde će mnogi naši igrači prvi put igrati u hali "Aleksandar Nikolić". Potrudićemo se da damo sve od sebe da izvučemo što bolji rezultat. Da bismo uspeli da pariramo Zvezdi, biće potrebno da odigramo agresivnu odbranu i iskontrolišemo skok. Veoma smo mlada ekipa i želimo da se prikažemo u što boljem svetlu pošto su ovakvi mečevi veliko iskustvo za sve nas - poručio je Mišković.


Beta 28. marta 2022. 12:45\nPortparol Kremlja Dmitrij Peskov izjavio je danas da Rusija razmatra modalitete plaćanja evropskih zemalja za ruski gas u rubljama i da apsolutno neće Evropi isporučivati gas besplatno.\n„Proces isporuka je veoma složen. Sada se svi modalteti razmatraju“, kazao je Peskov novinarima, dodajući da će biti jasno odredjeni svi vremenski termini.\n„To da nećemo besplatno da isporučujemo gas, to je sigurno. To može da se kaže sa apsolutnom uverenošću. Ipak, u našoj situaciji, teško da je moguće i teško da je svrsishodno baviti se panevropskim dobročinstvom“, rekao je Peskov.\nOn je potvrdio da će Moskva početi da prodaje naftu jugoistočnoj Aziji ako Evropa odbije da kupuje ruske sirovine.\nPredsednik Rusije Vladimir Putin do 31. marta očekuje izveštaj Kabineta ministara, Centralne banke i Gasproma o primeni uputstva o promeni valute prilikom plaćanja isporuke gasa „neprijateljskim zemljama“, saopšteno je danas iz Kremlja.\nVlada Ruske Federacije, zajedno sa Bankom Rusije i javnim akcionarskim društvom Gasprom, treba da sprovede set mera za promenu valute plaćanja u rusku rublju za isporuku prirodnog gasa u zemlje Evropske unije i druge zemlje koje su uvele restriktivne mere gradjanima Rusije i ruskim preduzećima, navodi se u saopštenju.


Sjednica zakazana protivno Poslovniku | Istinomjer\nSjednica zakazana protivno Poslovniku\n1. Juna 2017.\t Damir Dajanović\nDanašnji nastavak 21. sjednice Doma naroda Federacije BiH nije počeo baš najbolje za vlasti u BiH. Odbijen je Prijedlog Zakona o PIO FBiH, ali to nisu jedini problemi sa kojima se suočava parlamentarna većina.\nOva sjednica je inicijalno trebala biti održana 27. aprila, ali je prekinuta neposredno nakon početka. na dnevnom redu je više ključnih zakona kao što su Zakon o PIO, Zakon o doprinosima, Zakon o porezu na dobit, Zakon o kontroli i ograničenoj upotrebi duhana i duhanskih proizvoda, te prijedlog Vlade FBiH o izmjenama zakona o igrama na sreću, koje su već ranije bile kamen spoticanja između koalicionih partnera u Federaciji BiH.\nJedan od ključnih reformskih zakona, novi Zakon o PIO odbijen je na današnjem zasjedanju, delegati opozicionog SDP-a su odbili da glasaju. Oni tvrde da je današnja sjednica Doma zakazana mimo Poslovnika, zbog činjenice da je ona zapravo nastavak zasjedanja prekinutog 27. aprila, te da je, po Poslovniku, morala biti zakazana najdalje 15 dana od prekida, što se nije desilo.\nPoslovnik Doma naroda FBiH u članu 108. reguliše ovo pitanje. Ovaj član glasi:\nDakle, budući da je ova sjednica prekinuta još 27. aprila, prije više od mjesec dana, trebala je biti održana najkasnije 12. maja, te je jasno da je klub SDP-a govorio istinu, te od Istinomjera dobija i takvu ocjenu.\nPrvog radnog dana nakon novogodišnjih praznika, predsjednik Predsjedništva BiH, Milorad Dodik komentarisao je proces...\nKomentarišući veliku polemiku koja se posljednjih dana vodi u BiH, vezano za aktivaciju Akcionog plana za članstvo u NATO-u (MAP), a za što je naša zemlja na sastanku ministara vanjskih poslova...\nOdluka o uvođenju sankcija stopostotnih carina na proizvode iz BiH uslijedila je na prijedlog kosovskog ministra trgovine, Endrita Shala. Kako navodi ministar vanjske trgovine i ekonomskih odnosa...\nMirko Šarović ima još 33 članak/a na Istinomjeru, više informacija o ovom akteru možete naći ovdje\nNovi Zakon o PIO FBiH ne tretira sve penzionere na isti način\nNovi Zakon o sukobu interesa predviđa formiranje nezavisne komisije\n“Odlikovan sam od strane tadašnjeg pape”\nRS: Resorno ministarstvo ćuti o povećanju cijena goriva\nU 2017. godini uništeno više oružja nego u prethodne četiri godine\nFadil Novalić i zaposleni u FBiH\nSmanjen ukupni javni dug FBiH\nOdluka koju niko nije vidio\nSakrivanje presude i novi neustavan zakon\nFederalni zavod za statistiku ne registruje promjene u firmama koje zapošljavaju manje od 10 radnika\nBezrazložne kritike SNSD-a na račun ministra


Socijalisti čekaju Vučićev odgovor za predizbornu koaliciju – GM Press\nSocijalisti čekaju Vučićev odgovor za predizbornu koaliciju\nKatarina Korać 31 decembra, 2019\t0 Komentara\nU Glavnom odboru Socijalističke partije Srbije sa zebnjom očekuju da se predsednik Srpske napredne stranke Aleksandar Vučić izjasni o predlogu Ivice Dačića, prvog čoveka SPS-a o potrebi formiranja široke narodne koalicije tokom narednih izbora, izjavio je tokom posete Gornjem Milanovcu, Đorđe Milićević, potpredsednik GO te partije. Socijalisti odbaciju spekulacije u vezi sa izjavama na temu da bi oni u koaliciji mogli proći skuplje ili jeftinije, ističući da su po snazi druga partija u državi .\nU Glavnom odboru Socijalističke partije Srbije već se naveliko radi na pripremi za predstojeće lokalne i parlamentarne izbore. Što više novih i mladih lica na listama ove partije jedan su od osnovnih ciljeva SPS-a. Iako se užurbano radi na krojenju izbornih lista početak kampanje protiče u iščekivanju odgovora koji prvi čovek te partije, očekuje od prvog čoveka države.\n„Vi znate da je predsednik SPS-a uputio poziv i predlog predesdniku SNS-a da razgovaramo o predizbornoj koaliciji i bez obzira što smo imali prilike da slušamo prethodnih dana, kao i uvek o svim važnim i značajnim pitanjima, na ozbiljan i odgovoran način, razgovaraće lideri naših političkih stranaka. Ovaj predlog je usledio nakon potrebe i nakon poziva o kojem je govorio predsednik SNS-a o potrebi formiranja široke narodne koalicije. Predsednik SPS-a ovaj predlog nije uputio, kako je to neko rekao, da bi prošao jeftinije ili skuplje tokom izborne kampanje, da bi sačuvao neke funkcije, jer to apsolutno u ovom trenutku nije bitno. Takođe, taj predlog nije upućen zato što se SPS plaši izbornog rezultata jer mi smo učestvovali na svim izborima i potpuno je jasno da smo druga po snazi politička opcija. Ovaj predlog je utemeljen pre svega na državotvornoj politici, na strateškom partnerstvu koji imamo sa SNS-om, ali i na potrebi da apsolutno niko više unutar naše koalicije ne može da upire prstom u predsednika SPS-a, i našu partiju u celini da je nelojalan koalicioni partner“ izjavio je za 24 info, Đorđe Milićević, potpredsednik Glavnog odbora SPS-a, prilikom posete Gornjem Milanovcu.\nKada je reč o lokalnim izborima, Milićević je istakao da se praksa preslikavanja državne vlasti na lokalnu, pokazala kao dobra, pa je stoga ni tokom ovih izbora, neće menjati.\n„Što se tiče lokala, uvek je dobro kada imamo koaliciju koja je preslikana na nivou republike na lokal i to je potpuno logično da bi lokalne sredine imale dobru komunikaciju sa republičkim institucijama i ministarstvima. Poslednjih dana dosta posećujem razne opštine i gradove, budžeti su limitirani,\ni kada lokalne samouprave postave neke ciljeve, infrastrukturne, saobraćajne, kapitalne, bilo koje, bez podrške republike i ministarstava to je nemoguće realizovati. Ako imate koaliciju koja je potpuno identična koaliciji na republičkom nivou, mnogo je lakše da jedinstveno\nnastupate pred republičkom vladom„, zaključuje Milićević.\nU sali Skupštine opštine Gornji Milanovac prepunoj pristalica socijalista moglo se čuti da je lista od 49 kandidata za odbornike već\nsastavljena. Ime nosioca liste se za sada drži u tajnosti.\n„Dogovorili smo se da ime prvog na listi ne saopštavamo dok se ne raspišu izbori, iz mnogo razloga, jer ne želimo da taj čovek ima bilo kakvih problema. Onog momenta kada izbori budu raspisani mi ćemo javnosti predstaviti tog čoveka koji će biti nosilac liste“ rekao je Jovica Carević, predsednik Opštinskog odbora SPS-a Gornji Milanovac.\nKada je reč o državnoj politici, Opštinski odbor će ispoštovati odluke vrha Socijalističke partije Srbije, odnosno Milanovčani će poštovati dogovor Vučića i Dačića. Međutim, prema izjavi Jovice Carevića, na lokalu u gradu na Despotovici će izaći sa odvojenim listama, odnosno samostalno.\nMilun Todorović zahvalio se medijima na objektivnom i blagovremenom informisanju u 2019. godini\nDejan Kovačević: Ambiciozno nastavljamo sa ulaganjima i u 2020. godini


Nadaju se da će ova šema takođe unaprediti i turizam u zemlji koja se bori sa pandemijom koronavirusa i koja je već dobro poznata po teškom radu i nepreglednim radnim satima.\n- Važno je promovisati različite radne stilove kako bi se balansirao život i posao, rekao je.\nKompanija "Majkrosoft Japan" 2019. godine sprovela je eksperiment, a radna nedelja od 4 dana pokazala je da je kod radnika porasla produktivnost. Prema podacima, radnici su obavljali 40 odsto više posla. Iako je ova proba dobro prošla, ideja o 4-dnevnoj radnoj nedelji nije zaživela i zvanično.\nSa druge strane, pojeinci smatraju da bi 3 slobodna dana nedeljno mogla da dovedu do smanjivanja plata, a da bi poslodavci mogli da povećaju broj radnih sati tokom preostalih radnih dana.


General Haftar dao Vladi 72 časa da napusti Tripoli - Sputnjik Srbija\n09:05 20.12.2019 (osveženo 09:10 20.12.2019) Preuzmite kraći link\nTokom tri dana Libijska nacionalna armija neće napadati snage koje se povlače iz Tripolija i Sirta, javlja „Al Arabija“.\nAko jedinice lojalne Vladi nacionalnog jedinstva ne budu ispunile ultimatum, napadi Haftarove vojske će se nastaviti.\nPredstavnik Libijske nacionalne armije je prokomentarisao i informacije nekih arapskih medija da Vlada u Tripoliju namerava uskoro da zatraži od Turske vojnu pomoć. Prema rečima Mismarija, namera Saradža podseća na „pokušaj utopljenika da se uhvati za slamku“.\nPosle svrgavanja i ubistva libijskog lidera Moamera el Gadafija 2011. godine, Libija je praktično prestala da funkcioniše kao jedinstvena država. U zemlji je sada dvovlašće. Na istoku zaseda Parlament, koji je izabrao narod, a na zapadu, u prestonici Tripoliju, upravlja Vlada nacionalne sloge, formirana uz podršku Evropske unije i UN.


NiR – PRIRODNO-MATEMATIČKI FAKULTET\nErazmus+ projekti – 1. poziv\nObavještavamo Vas da je otvoren prvi poziv za prijavu Erazmus+ projekata u okviru novog programskog perioda od 2021. do 2027. godine.\nNiR Opšte SP Hemija\nPOSJETA DELEGACIJE „G.R. Deržavin TAMBOVSKOG DRŽAVNOG UNIVERZITETA“ IZ RUSKE FEDERACIJE\nPrirodno-matematički fakultet imao je čast da 27. oktobra ugosti delegaciju „G.R. Deržavin Tambov državnog univerziteta“ iz Ruske Federacije u sklopu njihove posjete institucijama i univerzitetima iz Republike Srpske.\nNiR SP Biologija SP Ekologija\nUpravni odbor Univerziteta u Banjoj Luci na sjednici održanoj 8. septembra 2021. godine, donio je Odluku o raspisivanju konkursa za dodjelu novčanih nagrada nastavnicima i saradnicima Univerziteta u Banjoj Luci za ostvarene međunarodne rezultate u naučno-istraživačkom i obrazovnom radu za 2020. godinu, a ukupan fond za nagrade je 70.000 KM.\nMinistarstvo za naučnotehnološki razvoj, visoko obrazovanje i informaciono društvo Republike Srpske raspisalo je četiri konkursa.


► Episkop Maksim: Vlast je obraća opoziciji jezikom Miloševića\n"Smatram da za Crkvu ne postoje 'ovi' i 'oni', nego da brine o svima i svima ugroženima pruži podršku. Postoji dosta sličnosti sa događajima iz naših mladalačkih dana", rekao je episkop Maksim za Nedeljnik, na pitanje o političkoj sceni u Srbiji.\nNedeljnik navodi da je Maksim kao mladić, sa sadašnjim episkopom Grigorijem, učestvovao u protestima početkom devedesetih. On kaže da "jezik kojim se vlast obraća opoziciji nije drugačiji od onog iz Miloševićevog vremena".\n"Primećujem neopravdanu dozu trijumfalizma kod vladajuće partije, ali i 'avitaminozu', neku dozu pesimizma kod opozicije. U potpunosti i apriori podržavam svakog ko podnosi nepravdu bilo koje vrste, te zato smatram da Crkva treba da podrži svaki pravedni zahtev za slobodom izražavanja, slobodnim medijima, dijalogom i slično", rekao je episkop Maksim.\nOn je rekao da je "nipodaštavanje opozicije manir koji je vlast počela da primenjuje i na one ličnosti iz Crkve koje iznose drugačiji stava od vladajućeg".\n"Patrijarh Pavle je u svoje vreme osetio da je narod bio ugrožen i stao je uz njega. Time je poslao jasnu poruku ne samo za svoje vreme nego i za neka druga. Smelost je bila vrlina kroz istoriju Crkve, a danas je na čudnovat način teško prepoznatljiva", rekao je episkop Maksim za Nedeljnik.


Damjanović: Regionu potrebna krupna naučno-istraživačka infrastruktura | Analitika - Informativni Portal\nDamjanović: Regionu potrebna krupna naučno-istraživačka infrastruktura\nRegionu jugoistočne Evrope neophodna je krupna naučno-istraživačka infrastruktura koja će pokrenuti naučnu izvrsnost, spriječiti odliv talenata, podstaći inovacije, mobilnost, transfer znanja, kao i ostale komplementarne tehnologije, saopštila je ministarka nauke Sanja Damjanović.\nObjavljeno: 12. 09. 2018 - 18:52\n“Sve su to načini da upravo nauka poboljša društveno-ekonomske uslove i omogući mladim ljudima atraktivan ambijent u kojem žele da rade i stvaraju u svojoj zemlji”, kazala je Damjanović na međunarodnoj konferenciji o istraživačkoj infrastrukturi u Beču.\nIz Ministarstva je saopšteno da je Damjanović predstavila projekat Međunarodnog instituta za održive tehnologije na prostoru jugoistočne Evrope (SEEIIST), ocijenivši da će on, iako peti u Evropi, biti jedinstven u svijetu zato što predviđa da se 50 odsto vremena odvija istraživanje, što će privući istraživače i iz Zapadne Evrope.\nProjekat predviđa realizaciju Hadronske kancer terapije sa istraživanjima u biomedicini, na renomiranoj međunarodnoj konferenciji o istraživačkoj infrastrukturi u Beču, na poziv federalnog ministra obrazovanja, nauke i istraživanja Austrije.\nUspostavljanje SEEIIST projekta, odnosno najmodernije naučne insfrastrukture, doprinosi takođe i ublažavanju tenzija i boljoj saradnji zemalja regiona, kao što se pokazalo u slučaju projekta SESAME, u Jordanu, prepoznat kao pravi primjer “nauke za mir”.\n“Dodatno, projekat bi omogućio da ovaj region povrati naučnu izvrnost, koja je postojala u prošlosti i ubrzati tehnološki razvoj zemalja”, dodaje se u saopštenju.\nUčesnici panela su konstatovali da jedino naučne infrastrukture pomažu u ublažavanju socijalnih razlika, pokreću internacionalna partnerstva i predstavljaju pravi način da se ulaže u ljudski kapital, znanje, što je jedan od postulata ekonomije bazirane na znanju.\n“Nauka mora biti otvorena i nuditi rješenja za društvene izazove u probleme, jedan je od zaključaka sesije, što se i nalazi u osnovi politike Evropske komisije, odnosno institucija iz oblasti nauke i istraživanja, a koja je organizator ove konferencije”, zaključeno je na konferenciji.


Ovako će izgledati Del Toroov "Pinokio"\n"Mora postojati tama u svakoj bajci ili priči za decu; to je nešto šo bi razumeli i Braća Grim, Hans-Kristijan Andersen ili Volt Dizni", rekao je Del Toro objašnjavajući mračnu prirodu budućeg crtaća.\n"Često neke filmove zovemo diznijevskim misleći na to kako su sladunjavi, ali isto tako se zaboravlja koliko su silno uznemirujući najbolji 'Diznijevi' animirani filmovi, uključujući i one klince koji se pretvarju u magarce u 'Pinokiju'", kaže Del Toro.\nOn objašnjava da je namera autora budućeg filma na naprave verziju "Pinokija" koja će više biti verna verziji prvobitnog autora Karla Kolodija.\n"To znači da će film biti nadrealniji i malo mračniji od onoga što smo dosad imali prilike da vidimo", objašnjava Del Toro.\nMračnom karakteru novog "Pinokija" sigurno će doprineti i muzika Nika Kejva, koji u ovom projektu ima ulogu muzičkog konsultanta.\nReditelj budućeg filma Mark Gustafson poznat je po filmu "Fantastic Mr. Fox", dok je Gris Grajmli autor ilustrovane knjige "Pinokio", koja će biti glavni orijentir u tome kako bi film trebalo da izgleda.


POSLOVNA APLIKACIJA B2B SRBIJA – NOVA VERZIJA PROGRAMA : privredni-imenik.com\nPOSLOVNA APLIKACIJA B2B SRBIJA – NOVA VERZIJA PROGRAMA\nNova verzija poslovne aplikacije B2B Srbija-Program je upravo postala dostupna za preuzimanje na sajtu Privrednog Imenika Srbije. Novi korisnici softvera mogu preuzeti instalcionu verziju sa ažurnim informacijama iz baze podataka Privrednog Imenika Srbije, a stari korisnici će samo preuzeti izmenu za tekući mesec, direktno iz svog programa.\nŠta sve prosečnom poslovnom korisniku nudi program B2B Srbija možete pročitati na sajtu Privrednog Imenika Srbije, a mi Vam ovde skrećemo pažnju na praktičnu upotrebnu vrednost ovog softvera u oblasti direktnog marketinga.\nBiznis model ovog projekta predvideo je da će softver B2B Srbija biti najkorisniji segmentu mikro, malih i srednjih preduzeća, kao i preduzetnicima, u okviru koncepta BTL direktnog marketinga (Below the Line Marketing).\nOsnovna vrednost ovog softvera je njegova upotrebljivost u svrhu direktnog marketinga. Naime, alati kojima je program B2B Srbija opremljen omogućavaju prosečnom korisniku lako pretraživanje, sortiranje, izdvajanje i čuvanje podataka. Program omogućava izvoz odabranih informacija u txt fajlove, koje korisnik može iskoristiti za kreiranje sopstvenih baza podataka, tabela, mejling lista i slično. Sve to uz minimalno poznavanje kompjuterskih veština i komercijalnih softvera poput excel-a i sličnih programa.\nProgram B2B Srbija se ažurira novim informacijama iz baze podataka Privrednog Imenika Srbije u proseku jednom mesečno, jednostavnim preuzimanjem novih izmena direktno iz samog programa. Tako korisnici softvera mogu svakog meseca da kreiraju novu mejling listu i pošalju je željenoj grupi kao ponudu, newsletter, informaciju o svojim proizvodima i uslugama itd.\nMožda najbitnija vrlina ovog softvera je pristupačnost korisnicima, jer program možete naručiti po ceni od 9.900,00 dinara sa uračunatim PDV-om.\nZainteresovanim korisnicima na raspolaganju je i najnovija verzija programa na Engleskom jeziku: B2B Serbia-Business Application >>>\nProgram B2B Srbija može se besplatno preuzeti u obe verzije na sajtu Privrednog Imenika Srbije, a više o softveru, licenci i registraciji programa pročitajte ovde >>>


Koncertom Radeta Šerbedžije zatvara se prvi Banja Luka Fest, internacionalni muzički festival na kome je publika iz cijelog regiona, tokom pet festivalskih večeri uživala u koncertima najeminentnijih muzičkih umjetnika.\nNakon svječanog otvaranja uz koncert Stefana Milenkovića i simfonijskog orkestra Kamerata Novi Sad, uslijedili su koncerti Zvonka Bogdana, Amire Medunjanin, dok je četvrte večeri nastupila portugalska fado diva Mariza, koja je i sama priznala da joj je koncert u Banjaluci jedan od najljepših u karijeri, što je potvrdila i objavom na Instagramu, kada je preko slike festivalske pozornice napisala na srpskom jeziku "Hvala Banja Luka, Republika Srpska".\nSvake večeri zvanice su na festival stizale crvenim tepihom, kome su prošetali Sloboda Mićalović i Vojin Ćetković, Jelena Tomašević, Zoran Kiki Lesendrić, Goca Tržan sa suprugom, Aleksandra Milutinović i brojni drugi predstavnici javnog i kulturnog života regiona.\n"Ovdje nam je čak i bolje nego kod kuće, tako da nam nije Banjaluka i Republika Srpska druga kuća, nego čak nam je i bolje", rekao je Vojin Ćetković, dok Sloboda dodaje da je jedva dočekala da se okupi sa ljudima i da se druži, kao i da je punog srca došla da podrži organizatore prvog Banja Luka Festa.\nManifestacija je završena koncertom Radeta Šerbedžije, koji je festivalu poželio dug život i poručio da svi možemo biti ponosni na ovakve događaje.


Otkrivena velika međunarodna prevara u trgovini „organskim proizvodima“, OSMORO iza rešetaka - alo.rs\nItalijanske vlasti sada tragaju za još jednim Srbinom\nDonaće sirće od domaćih jabuka, Foto: Bakina kuhinja\nVelika međunarodna prevara u trgovini organskim proizvodima, u kojoj je učestvovala i jedna srpska firma, otkrivena je u Italiji, zbog čega je iza rešetaka završilo osam osoba. Zaplenjena je imovina u vrednosti od 6,5 miliona evra i proizvodi u vrednosti od 4,8 miliona evra. Italijanske vlasti sada tragaju za još jednim Srbinom.\nKoncentrovani sok od otrovnih jabuka, namenjen tržištu džemova i marmelada u Evropskoj uniji, proizveden je u Srbiji, odakle se lažno izvozio kao organski. Sok je sadržao otrovne i štetne materije, a u nekim slučajevima i visoku koncentraciju patogena. Prevaru je otkrilo tužilaštvo u Pizi, koje je navelo da su na čelu organizovane prevarantske grupe bila dvojica preduzetnika iz tog grada, koji u svom vlasništvu imaju i jedan fudbalski klub.\nItalijanski mediji navode da je jedan od članova grupe i Srbin, vlasnik kompanije „Perfect Fruits“, koja koncentrat soka proizvodi u našoj zemlji. On je, kako pišu italijanski mediji, tesno sarađivao s dvojicom Italijana, koji su mu izdavali lažne sertifikate, kako bi proizvod plasirao na tržište EU.\nInspektori tamošnjeg ministarstva za poljoprivredu presreli su tovar sa 30 tona koncentrata i analizom uzoraka utvrđeno je da sadrži otrovni i veoma opasni patulin. Prisutnost ovih toksičnih čestica je, umesto dozvoljenih 50 mikrograma po kilogramu, bila neverovatnih 7.000 po kiligramu!\nU prodaji je bilo čak 1.411 tona ovog proizvoda, vrednosti skoro pet miliona evra, zbog čega je izdata hitna naredba za njegovo povlačenje.\nPretragom na sajtu Agencije privrednih registra moguće je naći samo jednu firmu sa tim imenom, koja se nalazi u beogradskoj opštini Rakovica, osnovanu 2015. godine, a glavna delatnost kojom se bavi upravo je trgovina voćem i povrćem na veliko.\nVlasnik negira sve\nKao odgovorno lice kompanije „Perfect Fruits“ u APR-u naveden je izvesni Aleksandar Ramović, koji je potvrdio da se njegova firma bavi izvozom organskog soka od jabuke, da imaju saradnju i s italijanskim tržištem, ali je negirao da se njegova firma našla u centru skandala s nedozvoljenim otrovima i lažnim sertifikatima.\nOdržana edukativna radionica "Dunav osiguranja"\nLjudi, ne kupujte ovo kod Kineza - OPASNO JE PO ŽIVOT! Sadrži otrove koje vaša koža momentalno apsorbuje!


Neophodna kontrola medijskih konkursa - juGmedia\nLAF će ponovo zatražiti mišljenje pravobranilaštva i razmotriti mogućnost pokretanja postupka pred nadležnim organima.\nNIŠ – Lokalni antikorupcijski forum Niš najoštrije protestvuje zbog jasne opstrukcije predloga da građanski posmatrač, koga bi delegiralo ovo samostalno i nezavisno gradsko telo, monitoriše rad Stručne komisije koja odlučuje o dodeli projektnih sredstava medijima u 2015. godini.\nNačelnik Uprave za kulturu Nebojša Stevanović je početkom ove sedmice doneo konačno rešenje o raspodeli projektnih sredstava medijima na Konkursu za sufinansiranje projekata za ostvarivanje javnog interesa u oblasti javnog informisanja na teritoriji grada Niša.\n„Pre donošenja ovakve odluke načelnik Uprave za kulturu oglasio se nenadležnim povodom žalbe LAF-a na odluku Stručne komisije da odbije da u svoj sastav uvrsti građanskog posmatrača. U odgovoru na žalbu LAF-a navodi se da po Zakonu o javnom informisanju i medijima načelnik Uprave za kulturu „nema pravo nadzora“ nad radom Stručne komisije, jer je ona, kako je naveo, sastavljena od nezavisnih stručnjaka za medije i nezavisna je u svom radu, stoji u saopštenju LAF.\n„Prema ovom zakonu, obaveza načelnika Uprave za kulturu je da imenuje članove Stručne komisije na osnovu predloga novinarskih organizacija, te da donese odluku o raspodeli sredstava za medije, po predlogu Stručne komisije. Niško javno pravobranilaštvo predhodno je dalo mišljenje da je upravo načelnik Uprave za kulturu nadležan za žalbe na odluke Stručne komisije, o čemu je LAF obavešten od strane stručne službe te Uprave.LAF će zbog ovakvog postupanja načelnika Uprave za kulturu ponovo zatražiti mišljenje pravobranilaštva i razmotriti mogućnost pokretanja postupka pred nadležnim organima.\nTakođe, LAF će zahtevati od Stručne komisije za ocenu projekata za ostvarivanje javnog interesa u oblasti javnog informisanja na teritoriji grada Niša u 2015. godini, koja je nakon razmatranja projektne dokumentacije Upravi za kulturu predložila način raspodele projektnih sredstava, da mu dostavi sve zapisnike sa sastanaka, kao i projektnu i ostalu dokumentaciju vezanu za njen rad i odlučivanje.\n„LAF će zatražiti od Agencije za borbu protiv korupcije da utvrdi da li je jedan član Stručne komisije, koju inače čine novinari, bio u sukobu interesa jer je izabran i projekat medija u kojem taj član radi. LAF je spreman da aktivno podrži sve organizacije, udruženja i medije koji budu zahtevali da se odlučivanje o ovim projektnim sredstvima kontroliše, proveri i u potpunosti rasvetli.\nBiro za društvena istraživanja iz Beograda (BIRODI), koji monitoriše realizaciju Lokalnog polana za borbu protiv korupcije u Nišu, izradiće, na osnovu pribavljene dokumentacije, Izveštaj o procesu odlučivanja o dodeli ovih projektnih sredstava medijima, koji će biti dostavljen domaćim i međunarodnim organizacijama.\n„BIRODI i LAF će uložiti napor da se obezbede uslovi za obavljanje monitoringa izveštavanja medija koji su dobili sredstva na konkursu, koji bi osim praćenja načina izveštavanja obuhvatio i praćenje finansijske realizacije projekata i poštovanja ugovornih obaveza. Monitoring bi trebalo da se obavlja po jasno utvrđenoj metodologiji i od strane stručno obučenog tima LAF-a. Antikorupcijski monitoring medija je mera u Lokalnom planu.LAF naglašava da je netransparetno odlučivanje o dodeli projektnih sredstava radi ostvarivanja javnog interesa u medijskoj oblasti direktno suprotno opštem javnom interesu.\nIgnorisanje građanskog posmatrača, antikorupcijskog tela i strateškog antikorupcijskog dokumenta grada Niša poslalo je izuzetno lošu poruku javnosti i otvorilo prostor za sumnju u koruptivno delovanje pri odlučivanju o dodeli sredstava. Ono je pokazalo da neophodnost kontrole trošenja budžetskih sredstava od strane građana, koji kao poreski obveznici na to imaju pravo, još uvek nije poželjna praksa.\nPodsećamo da je LAF o negativnoj odluci Stručne komisije vezanoj za građanskog posmatrača obavestio Agenciju za borbu protiv korupcije, Savet za borbu protiv korupcije, Ministarstvo kulture i informisanja i OEBS.\nAgencija za borbu protiv korupcije je tim povodom pružila punu podršku nastojanjima LAF-a da odlučivanje na konkursu bude transparentno i apelovala na Upravu za kulturu da uvaži njegovu žalbu kako bi Stručna komisija u svoj rad uključila građanskog posmatrača jer je to, kako je navela, jedino ispravo i poželjno sa aspekta zaštite javnog dobra.\nNa aktuelni konkurs su se javili mediji sa 31 projektom, od kojih je izabrano 16, i za njih izdvojeno 51,128.200 dinara. Za potrebe ovog projektnog „nadmetanja“ iz gradskog budžeta opredeljeno je ukupno 57.235.000 dinara, ali su Stručna komisija i Uprava za kulturu odlučile da se ne raspodeli cela suma. Opredeljeni iznos je četvorostruko veći od onog koji je predhodnih godina konkursno dodeljivan medijima.


MAKEDONCI NA FESTIVALSKOJ SCENI ISPRAĆENI BURNIM APLAUZOM Kulturni centar Trebinje\nMAKEDONCI NA FESTIVALSKOJ SCENI ISPRAĆENI BURNIM APLAUZOM\nDruge večeri 64. „Festivala festivala“ publika je imala priliku da pogleda pobjedničko ostvarenje 58. Festivala amaterske drame u Kočanima. Na pozorišnoj sceni Kulturnog centra nastupili su predstavnici Makedonije, članovi Teatra pri Domu kulture „Ivan Mazov Klime“ iz Kvadaraca, koji su izveli komad „Ne igraj na Engleze“ / „Ne se kladi na Englezi“.\nPredstava je rađena po popularnom dramskom tekstu beogradskog pisca Vladimira Đurđevića koji godinama plijeni pažnju publike širom regiona u raznim pozorišnim kućama, a za adaptaciju i režiju zadužen je bio Dime Kocevski.\nKroz odnose i sukobe tri najbolja druga realistično je prikazana sudbina čitave jedne generacije, onih koji su najljepše godine proveli u vrijeme raspada društva. Trojica nekada najboljih prijatelja ne mogu da se otrgnu pošasti kladionice, protraćili su svoje živote, međusobno se varaju i podmeću jedan drugome.\nDiplomu protagoniste večeri dobio je Vidan Stanoev za ulogu Negra.\nU okviru pratećeg programa festivala, u galeriji Kulturnog centra održana je promocija drugog, dopunjenog izdanja knjige „Anegdote i crtice iz pozorišnog života“, koju je priredio teatrolog Milovan Zdravković.\nAnegdote ilustruju odnose između ljudi u pozorištu, njihov odnos prema lokalnoj sredini, ali i sredine prema njima, posredno objašnjavajući društveno stanje i duh toga doba. O knjizi su, pored autora Milovana Zdravkovića, govorili teatrolog Zoran Đerić i Spasoje Ž. Milovanović, dramaturg i pozorišni kritičar, a dijelove iz knjige čitala je glumica Marija Đajić.\nU ponedeljak, 26. jula, Dramski studio mladih Gradskog pozorišta iz Bečeja izvešće predstavu „Policajci“.\nTags: festival festivala, Kulturni centar Trebinje, Pozorište\nPrevious OTVOREN 64. „FESTIVAL FESTIVALA“\nNext „POLICAJCI“ OBILJEŽILI TREĆE VEČE FESTIVALA


Srbija povoljna lokacija za investitore iz dijaspore | Novine Toronto\nSrbija je atraktivna lokacija za investitore zbog brojnih mogućnosti korišćenja državne pomoći, a stalno se radi i na poboljšanju uslova poslovanja, rekao je je savetnik ministra privrede Branislav Pejčić.\nOn je na onlajn konferenciji u okviru projekta LinkUp "Digitalizacija saradnje i kreiranje politika za poslovnu dijasporu" kazao da se radi na izmenama i dopunama Zakona o ulaganjima u cilju privlačenja investitora i njihovog zadržavanja u Srbiji.\n"Trenutno imamo 342 velika investiciona projekta, od toga je 177 potpuno realizovano, 130 su aktivni projekti, a manji broj je u fazi monitoringa. Mnoge investicije su se ponavljale, imamo primere po nekoliko puta realizovanih projekata, što govori o tome da je ukupna investiciona stabilnost na zavidnom nivou", naveo je Pejčić.\nOn je podsetio da je 2016. godine iznos investicija u Srbiji bio 213 miliona evra, 2020. je iznosio 1,6 milijardi evra, a do sada su u ovoj godini zaključeni ugovori u vrednosti 575 miliona evra.\n"Dijaspori želimo da predstavimo konkretne programe, poput bespovratnih podsticajnih sredstava u proizvodnom sektoru, koji podrazumeva da država pomogne u zavisnosti od stepena razvijenosti jedinice lokalne samouprave gde se program realizuje", kazao je Pejčić.\nDodao je da postoji i poseban program u oblasti prehrambene industrije i da ko god da je zainteresovan da pokrene investicije u ovoj oblasti mora da zaposli najmanje 30 ljudi i da investira najmanje dva miliona evra u osnovna sredstva, dok program u oblasti turizma i unapređenja usluga hotelskog smeštaja zahteva da se uloži najmanje dva miliona evra i da se zaposli minimum 70 ljudi.\nPomoćnik direktora Sektora za analitiku, strateške analize i internacionalizaciju Privredne komore Srbije (PKS) Bojan Stanić rekao je da postoji određena neizvesnost u ekonomiji, ali da ohrabruje izveštaj Međunarodnog monetarnog fonda koji kaže da je kriza trenutna.\n"Inflatorni pritisci trebalo bi značajno da opadnu u narednoj godini, a da stanje na tržištu kapitala ostane relativno stabilno i da ne dođe do značajnijeg porasta kamatnih stopa", ocenio je Stanić.\nPrema njegovim rečima uslovi za insvesticije u Srbiji i svetu će biti podsticajni, što će dovesti do toga da se realizuje stopa rasta koja se na globalnom nivou procenjuje na šest odsto, dok je za Srbiju ona revidirana sa šest na 6,5 odsto.\n"Sa ovim optimizmom gledamo i u druge aktivnosti naše privrede posebno na povezivanje sa investitorima iz dijaspore, a samim tim i sa projektom LinkUp", kazao je on.Stanić je napomenuo da je u procesu prenošenje poslovnog centra za dijasporu u sistem PKS, a njegova prezentacija planirana je za decembar ove godine.


Derbi starih rivala: Voša – Partizan (subota, 18:00) – Rukometni klub Vojvodina\nDerbi starih rivala: Voša – Partizan (subota, 18:00)\nRukometaše Vojvodine u subotu (5. novembra) očekuje poslednji meč na domaćem terenu u 2020. godini. Naš tim sastaće se sa ekipom Partizana u okviru 10. kola ARKUS lige. Razlika između dva tima u vrhu tabele A grupe je samo jedan bod, ali su obe ekipe i teroterski obezbedile plasman u plej-of gde se ne prenose bodovi iz prve faze.\nSastajemo se sa starim rivalom sa kojim se Vojvodina mnogo godina borila za trofeje. Partizan je uvek Partizan u kakvom god da je igračom ili finansijskom stanju. A koliko možemo videti pred nama je možda i najbolji Partizan u poslednjih nekoliko godina. Od prvog našeg susreta ove sezone kada smo ih pobedili u Beogradu, crno-beli su doveli dva nova igrača. Pižuricu specijalistu za odbranu i sjajnog strelca u vidu desnog beka Ivanovića. To je kompaktan tim protiv koga moramo da odigramo na maksimumu. Ono što nas brine jeste što već deset dana igramo četiri utakmice u još uvek skraćenom rosteru i bojim se da to ne ostavi neke veće zdrastvene posledice. Priznajem da smo na izmaku snage, ali izdržaćemo još malo pre nego što odemo na zasluženi odmor – ističe trener Boris Rojević.\nŠto je i šef rekao Partizan je ozbiljan tim. Treba da se sada skupimo u momentu kada su mnogi igrači bolesni ili u karantinu, kada su mnogi na izmaku snage. Verujem u svoje saigrače i znam da će dati maksimum – naglašava desni bek Jovica Nikolić.\nKonferenciji za novinare održane u domu šampiona, SC Slana Bara na Klisi, prisustvovao je i generalni direktor kluba Darko Jevtić koji je najavio velike ambicije Vojvodine u narednom periodu.\nNajpre moram da podsetim da je Vojvodina pretrpela velike igračke promene između dve sezone. Doveli smo možda i manje renomirane igrače, ali one koji se uklapaju u mozaik Vojvodine što je uvek napred i uvek ka šampionskim ciljevima, ali uz požrtvovanje gde je tim na prvom mestu. Naredni period je test za sve. Ko će opstati u Vojvodini? Više ćemo se time baviti, ko će i dalje nositi crveno-beli dres, a tek posle koga ćemo u jasno profilisanoj selekciji dodati kao pojačanje. Ovo govorim jer Vojvodina, sada to objavljujem, želi da se ponovo takmiči u Ligi šampiona. Naravno da je takav naš stav došao posle Uredbe Vlade Republike Srbije da preko nacionalnih granskih saveza dodeli državnu novčanu pomoć najboljim klubovima. Naša je zbog toga obaveza da vratimo Srbiji pravom promocijom na međunarodnoj sceni.


Beograd, 09. April 2013. PR Objave: Saopštenje -\nSrpska badminton reprezentacija je od 5. do 7. marta 2013. u Istanbulu učestvovala na prvoj ovogodišnjoj balkanijadi na kojoj su se za odličja borili takmičari do 17 godina. Naši reprezentativci su ostavili jak utisak bez obzira što su se iz Turske vratili bez odličja. Srbija je, naime, bila ubedljivo najmlađa na ovom Balkanskom prvenstvu pa će svi takmičari koji su igrali ove godine u Istanbulu moći i naredne godine da nastupaju u ovoj uzrasnoj konkurenciji. Našu zemlju je u Turskoj predstavljalo šest reprezentativaca – Luka Milić, Andrija Doder, Nenad Milošević, Anja Janić, Nataša Pavlović i Andrijana Stanković, u ekipnoj a potom i u pojedinačnoj konkurenciji. Uprkos teškom žrebu u takmičenju timova bili smo nadomak pobede nad potonjim polufinalistom Bugarskom, a dobar otpor smo pružili i Rumuniji, koja je na kraju osvojila srebrnu medalju.\nPored takmičara Srbiju je u Turskoj predstavljao i međunarodni sudija Ivan Kovačević koji je na visokom nivou delio pravdu na nekoliko mečeva. Vlada Republike Srbije – Ministarstvo omladine i sporta, obezbeđivanjem neophodnih finansijskih sredstava, doprinelo je u značajnoj meri učešću Srbije na Balkanskom prvenstvu za igrače do 17 godina.\nq: 19 - t: 0.04934 sec


Opozicija u Republici Srpskoj tvrdi da je 30 miliona KM iz Fonda solidarnosti za obnovu, raspodijeljeno lokalnim zajednicama po stranačkoj liniji i na netransparentan način.\nIz Vlade Republike Srpske i Saveza opština i gradova- negiraju ove tvrdnje. Ističu, da su kriterijumi poštovani.\nLokalne zajednice, u kojima je na vlasti SNSD, dobile su znatno više sredstava nego što ih sljeduje, za razliku od opština kojima rukovode načelnici iz redova opozicije, tvrdi predsjednik Skupštine grada Istočno Sarajevo.\nTeslić je dobio 600.000 manje nego što mu pripada, Istočno Sarajevo 300.000, Gacko i Ugljevik po 100.000, Čajniče 50.000, istočna, Ilidža 33.000 KM. S druge strane, Trebinje je dobilo 300.000 više, Doboj 275.000, Foča 100.000, Pale 78.000, Trnovo 60.000 KM više.\nMIROSLAV LUČIĆ, predsjednik Skupštine grada Istočno Sarajevo\n„Zahtijevamo da se prilikom naredne raspodjele finansijskih sredstava vodi računa da se nadoknade sredstva onim lokalnim zajednicama koje su prilikom raspodjele dobile manje novca. Zahtijevamo da se sredstva dijele na transparentan način odnosno da se uspostave i objave javno kriterijumi za raspodjelu ovih sredstava.“\nIz Vlade Republike Srpske su demantovali da je politička pripadnost osnov za dodjelu pomoći, ocjenjujući tvrdnje opozicije kao skupljanje jeftinih dnevno-političkih poena. Naglašavaju da su kriterijumi za raspodjelu sredstava zasnovani na procijenjenom iznosu štete koji su privredni subjekti pretrpjeli i stepenu razvijenosti lokalne zajednice.\nPredsjednik Saveza opština i gradova Republike Srpske ističe da su sve lokalne zajednice u aprilu i maju dobile manje novca od PDV-a i da su iznosi za 35 odsto bili umanjeni u odnosu na plan.\nI dok opozicioni načelnici traže objavu jasnih kriterijuma za pomoć lokalnim zajednicama, vlast u Republici Srpskoj ne vidi ništa sporno u raspodjeli. Tamo gdje je novac tu je i politika, a rezultat toga je neprihvatanje činjenica ni argumenata, već insistiranje na „svojoj istini“.\nTags\t#Fond za pomoć opštinama\t#RS


Nebojša Jovanović, Ozonpress :: internet portal - Stranica 1077 od 1208\nKošarkaši Mladosti u reprezentaciji\nSvaki početak leta donosi i veliki broj aktivnosti reprezentativnih selekcija Srbije. I ove godine brojne selekcije naše zemlje će učestvovati na raznim evropskim i svetskim šampionatima. Na spiskovima selektora su se našla i brojna imena igrača koji su ponikli u KK Mladost i...\nŠaka oraha ili kikirikija dnevno može značajno da produži život ili umanji rizik od rane smrti, rezultati su najnovijeg istraživanja holandskih naučnika. I ranije studije već su ukazale na povezanost sa kardiovaskularnim bolestima, ali je ovo prvo istraživanje u kome su...\nOdobren kredit, uskoro izgradnja azila\nIzgradnja azila za pse konačno će početi nakon sprovođenja tendera za izbor najpovoljnijeg izvođača, što bi moglo da se dogodi krajem avgusta meseca. To je za Ozonpress rekao pomoćnik gradonačelnika Dragan Nikolić. Kako je rekao Nikolić, lokalna samouprava se zadužila kreditom od...\nPrema podacima saobraćajne policije, otkako su uvedene zone škola nijedno dete nije poginulo u neposrednoj blizini škole. Takođe, statistika pokazuje da se broj nastradalih mališana smanjio poslednjih godina. – Uvođenje zone škola, odnosno usporenog saobraćaja potpuno...\n« Početna‹ Prethodna1074107510761077107810791080Sledeća ›Poslednja »


Širom regiona nastavljamo da podržavamo svoje zajednice u borbi protiv posledica COVID-19 | Giving Balkans\nŠirom regiona nastavljamo da podržavamo svoje zajednice u borbi protiv posledica COVID-19\nGrađani, kompanije i neprofitne organizacije u regonu nastavljaju da doniraju za podršku borbi protiv posledica korona virusa u regionu.\nPročitajte priče o davanjima koje su obeležile nedelju iza nas i pogledajte kojim kampanjama za borbu protiv posledica COVID-19 i sami možete dati podršku.\nDonacije za bolnicu u Novom Pazaru\nPodrška bolnici u Novom Pazaru i dalje traje. Tako je pre nekoliko dana firma “Mizan” za potrebe zdravstvenih radnika i volontera donirala 10 paketa zaštitnih vizira.\nZa bolnicu u Novom Pazaru pokrenuta je i kampanja podrške na globalnoj platformi gofund.me, čija je inicijatorka Samra Pećanin, a pomoć stiže i iz dijaspore, kao i od samih građana Novog Pazara, ali i drugih gradova Srbije.\nDonacija za LiceUlice\nVizionari Srbije su za prodavce uličnog magazina LiceUlice po drugi put donirali vizire, i time pomogli da se obezbedi sigurnija šetnja ulicama, kako za prodavačice i prodavce, tako i za kupce magazina.\nMozzart donirao 10.000 evra pomoći za bolnice\nKompanija Mozzart donirala je 10.000 evra za pomoć i nabavku medicinskih aparata za bolnice u Vranju, Užicu i Kragujevcu.\nU prethodnom periodu Mozzart je za za direktnu pomoć bolnicama izdvojio više od 110.000 evra, a kako najavljuju iz kompanije slične društveno odgovorne akcije će se nastaviti i u budućnosti.\nPomoć bolnicama u Sandžaku\nPreduzetnik iz Prijepolja, Faruk Džandžanović, i njegova firma „Mali kućni aparati“ uputili su donacije sa podršku bolnicama u Novom Pazara i Sjenici.\nDo sada je donirano oko 600 hiljada dinara, od čega je sa 100 hiljada dinara podržana nabavka sanitetskog vozila koje je dopremljeno bolnici u Novom Pazaru. Pored toga, sjeničkom Domu zdravlja je donirano 10 hiljada maski i 1 tona sredstava za dezinfekciju.\nSpecijalnoj bolnici Novopazarska banja, u kojoj se leče non-covid pacijenti Džandžanović je donirao klima uređaj.\nNjegovi prijatelji, Slaviša Vortić iz Beograda i Miško Radišić iz Stare Pazove, donirali su 800 vizira koji su raspoređeni u sve ugrožene zdravstvene ustanove u ovoj regiji.\nBolnice u Sandžaku podržao je i košarkaš Mirsad Jahović, koji je obezbedio donaciju od 40 inhalatora zdravstvenim ustanovama u Novom Pazaru, Sjenici, Tutinu, Dugoj Poljani i Karajukića Bunarima na Pešteru.\nPodršku su pružili i Emil Hodžić i njegove sestre, koji su obezbedili donaciju dezinfekcionog tunela za bolnicu u Priboju, koji će doprineti većoj bezbednosti zaposlenih i pacijenata i u izolacionoj jedinici i u samoj bolnici.\nZa bolnicu u Priboju, kao i bolnicu u Prijepolju prošle nedelje je uz podršku donatora, u okviru kampanje na našoj platformi Donacije.rs prikupljeno 728.109 dinara.\nFrižideri za držanje lekova i mašine za pranje sudja za bolnicu u Surdulici\nFondacija FLEXITARIAN SOCIETY obezbedila je donaciju koja se sastoji od šest frižidera za držanje lekova i dve mašine za pranje suđa Bolnici za plućne bolesti u Surdulici koja je nedavno pretvorena u COVID-19 zdravstvenu ustanovu.\nOvu bolnicu i sami možete podržati online donacijom na našoj platformi Donacije.rs.\nHajriz Brčvak nastavlja da donira za borbu protiv COVID-19\nHajriz Brčvak uputio je još jednu donaciju Crnoj Gori, koja se sastoji od 60.000 rukavica, 15.000 maski i 2.000 vizira.\nPored toga, Brčvak je najavio da će u narednih nekoliko dana donirati 14 dezinfekcionih tunela bolnicama i domovima zdravlja u Crnoj Gori i jedan Prijepolju u Srbiji.\nDonacija za bolnicu u Bijelom Polju\nKompanija Bemaks obezbedila je Opštoj bolnici Bijelo Polje kontejner za COVID ambulantu, gde će se vršiti pregled pacijenata pre nego što se hospitalizuju.\nOva kompanija je i ranije donirala sredstva za borbu protiv COVID-19 pandemije u Crnoj Gori.\nKlinici za plućne u Banja Luci bolesti donirano 75 uniformi\nZaposleni u banjalučkom hotelu “Jelena, poslovnoj jedinici kompanije „Sloboprom“ donirali su 75 uniformi Klinici za plućne bolesti Univerzitetskog kliničkog centra (UKC) Republike Srpske.\nKako navode iz Klinike za plućne bolesti ove uniforme znače mnogo, kao i osećaj da neko misli na zdravstvene radnike i podržava ih u onome što rade.\nPodsećamo vas da podatke o donacijama za borbu protiv posledica COVID-19 u regionu Zapadnog Balkana možete pogledati u našem infografiku, kao i da podršku i sami možete pružiti online donacijom na covid19.donacije.rs, ili slanjem SMS poruke bilo koje sadržine na broj 7300.


10 najboljih hotela sa 3 zvezdice u Taormini - TripAdvisor\nHoteli sa 3 zvezdice - Taormina, Italija\nHoteli sa 3 zvezdice - Taormina\nNoćenja s doručkom/Pansioni17\n28 od 312 objekata odgovara vašim filterima. Obriši sve filtere\nBr. 1 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 2 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 3 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 4 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 5 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nCena koju ste pronašli je za 18% niža od prosečne cene ovog hotela od 140 US$ za noćenje.\nBr. 6 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 7 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 8 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 9 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 10 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 11 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 12 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 13 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 14 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 15 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 16 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 17 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 18 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 19 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 20 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 21 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 22 od 28 – objekti sa najboljim odnosom cena/kvalitet – Hoteli sa 3 zvezdice - Taormina\nBr. 23 od 28 – objekti sa najboljim odnosom cena/kvalitet – Hoteli sa 3 zvezdice - Taormina


Za bolju organizaciju zdravstvenig sistema u Visokom – Visoko.ba\nZa bolju organizaciju zdravstvenig sistema u Visokom\n31. Marta 2021. 1. Aprila 2021. Midhat Hajdarević\tVisoko\nZA BOLJU ORGANIZACIJU ZDRAVSTVENOG SISTEMA U VISOKOM\nRanije smo dali instrukciju da se promijeni lokacija trijažnog punkta kako bi se promijenio put ulaska pacijenata i time olakšao pristup bolesnim. Zahtjevano je rješenje koje nema stepenice i da se ne nalazi neposredno uz ulicu. U cilju realizacije instrukcije JU Dom zdravlja Visoko stavljen je na raspolaganje kontejner za trijažu.\nDanas je u krugu JU Dom zdravlja Visoko postavljen kontejner koji će biti novi trijažni punk i koji će značajno olakšati pristup bolesnim, jer se do trijažnog mjesta dolazi direktno s parkinga koji je ranije stavljen na raspolaganje samo za pacijente JU Doma zdravlja Visoko.\nAnalizirali smo dodatne potrebe JU Dom zdravlja Visoko, te po osnovu iskazane potrebe koordinirali nabavku neophodne opreme. Sutra aBd slijedi isporuka potrebne opreme.\nVrijedne radnice na održavanju čistoće u JU Dom Zdravlja Visoko očistile su prilaz i drugom ulazu, a kako bi se pacijenti koji dolaze na snimanje pluća mogli razdvojiti od pacijenata koji prolaze pored trijažnog punkta, a istovremeno da je i ovim pacijentima omogućen pristup s parkinga.\n← Kampanja na talasu pandemije: Istine i laži o nabavci vakcina u BiH\nHrabri “Zmajevi” pretrpjeli minimalan poraz od Francuske →


Indijske patriotske pesme pozivaju na naseljavanje Kašmira - Neverovatna Indija\nNaslovna Video Indijske patriotske pesme pozivaju na naseljavanje Kašmira\nSamo nekoliko sati nakon što je indijska vlada objavila da ukida specijalni status Kašmiru, koji je na snazi nekoliko decenija, na društvenim medijima objavljeni su muzički snimci, u kojima se 250 miliona indijskih korisnika Jutjuba poziva da se preseli u taj većinski muslimanski region, kupuje tamo zemlju i ženi se kašmirskim devojkama, piše AP.\nAgencija ističe da je reč o sve popularnijem žanru u Indiji, poznatom kao patriotska pop muzika, u kojoj su tema nacionalizam i desničarska ideologija zemlje i koja sve više preplavljuje duštvene medije.\nU pesmama se ranije mahom pevalo o usponu hindusa u Indiji, pobedama nad regionalnim rivalom Pakistanu i o značaju isticanja indijske zastave u svakom domaćinstvu.\nSada se, međutim, u njima poziva na naseljavanje Kašmira, oblasti u Himalajima, na koju i Indija i Pakistan imaju pretenzije, iako obe zemlje kontrolišu samo jedan njen deo.\nPatriotske pesme uglavnom se dele na Fejsbuku, Tviteru i TikToku, aplikaciji koja je u junu imala 120 miliona aktivnih korisnika u Indiji.\nUprkos lošoj produkciji, lošem plejbeku i tehno ritmu koji se ponavlja, mnoge od ovih pesama beleže više miliona pregleda na Jutjubu.\nOne su popularne među mlađim korisnicima u severnim i istočnim delovina Indije, a izgleda da njihovi autori ne planiraju da uskoro prestanu da ih prave.\nKašmir se nalazi na tromeđi između Indije, Pakistana i Kine, a svaka od te tri države ima kontrolu nad po jednim delom te oblasti, a ima pretenzije na celu teritoriju.\nIndijska vlada ukinula je početkom avgusta ustavnu odredbu o specijalnom statusu Kašmira koji mu je garantovao autonomiju kako bi potpuno integrisala ovaj većinski muslimanski region, što je izazvalo revolt Pakistana i povećane tenzije u toj oblasti.\nPrethodni tekstSrećan Janmashtami 2019! (foto)\nSledeći tekstIndija zainteresovana za ruske motore RD 180\nIndija podelila državu Džamu i Kašmir na dve teritorije


Teatar Gimnazijalac oduševio i lebansku publiku – Info Centar Juga\n„Oni s kojima sam razgovarao bili su oduševljeni, mislili su da je nemoguće prevazići Životinjsku farmu koja je postigla veliki uspeh, ali ih je tematika i način na koji smo pristupili temama koje se tiču svih nas oduševila. Plakali su, smejali se, preispitivali, identifikovali. Emocije su ih preplavile, nadam se i popravile“ ističe Blagojević za Info centar juga.\nSa predstavom lebanski Gimanzijalci trijumfovali su u Kragujevcu na 22. Pozorišnim susretima učenika gimnazija Srbije gde su pored nagrade za najbolju predstavu u celini osvojili i specijalnu nagradu za kolektivnu igru i nagradu za najbolji kostim. Takođe nagrade su dobili Mila Stanković za lik Silvane i Petar Petrović koji je tumačio lik Crnog, o čemu smo već pisali.\nEkipa Info centra juga želi ovim mladim, talentovanim i ambicioznim glumcima još mnogo uspeha sa predstavom i još dosta osvojenih nagrada.


U želji da budemo sve bolji i veći – za vas, ali i sa vama rastemo!\nKompanija Mercator-S konstantno radi na unapređenju svojih usluga širenjem maloprodajne mreže trgovinskih lanaca, izgradnjom i adaptacijom prostora za IDEA prodavnice, Roda markete i Mercator hipermarketa kako bi bila bliže svojim potrošačima i pružila im najbolju uslugu na tržištu. Takođe, nudimo svoje poslovne prostore za izdavanje, za razvoj vašeg biznisa. Ukoliko tražite ili nudite poslovni prostor, javite nam se i postanite deo tima koji pobeđuje.\nPoslovni prostor po meri vašeg poslovanja\nIzaberite prostor prilagođen potrebama i namenama vašeg poslovanja i krenite putem uspeha. Ukoliko tražite idealan prostor za vaš biznis, na pravom ste mestu. Kompanija Mercator-S vam nudi iznajmljivanje poslovnih prostora na najboljim i najprometnijim lokacijama, u gradovima i mestima širom Srbije. Veliki izbor različitih objekata, drugačijih struktura i kvadratura omogućava vam da pronađete savršeni objekat i lokaciju za vaš tip poslovanja i time obezbedite siguran i čvrst temelj na kome ćete graditi svoj biznis.\nIZABERITE IDEALNU LOKACIJU I POPUNITE FORMULAR\nPostanite deo najbrže rastućeg maloprodajnog lanca trgovina u Srbiji.\nSvoje poslovanje zasnivamo na vrhunskoj usluzi koja je na nivou svetskih standarda u modernom retail-u. Tražimo poslovne prostore širom Srbije za otvaranje novih prodavnica koje će nam omogućiti da svim svojim potrošačima pružimo najbolju uslugu.


2022 niče nova crkva u Bloku B. U slavu zaštitniku Svetom Iliji - Ozon Media\nNa proleće 2022. godine, kako je najavio predsednik Dragan Božić, predsednik Mesne zajednice “Blok B”, počeće izgradnja još jedne pravoslavne crkve u Sremskoj Mitrovici.\nJoš pre nekoliko godina doneta je odluka o izgradnji verskog objekta Srpske pravoslavne crkve na teritoriji Mesne zajednice „Blok B“, tačnije u Pavlovom parku.\nNovi hram Svetog proroka Ilije biće izgrađen pored sadašnje zgrade Mesne zajednice.\nOvih dana vodili su se intenzivni razgovori na temu izgradnje Hrama, da bi danas dobili blagoslov njegovog preosveštenstva Vladike sremskog Vasilija o izgradnji Srpske pravoslavne crkve, posvećene Svetom Iliji, zaštitniku. Sveti Ilija je i krsna slava Mesne zajednice „Blok B“. U razgovoru sa njegovim preosveštenstvaom, Vladika sremski Vasilije, dogovoreno je da izgradnja crkve krene već u martu, a da se sa izradom projektne dokumentacije krene u januaru mesecu 2022.godine. U martu očekujemo osveštenje placa, a po obaveštenju koje smo dobili od Vladike sremskog i Njegova Svetost patrijarh srpski gospodin Porfirije će biti taj dan u poseti gradu, kada će izvršiti osveštenje i služiće svetu liturgiju.\nCrkav koja će se graditi, sledeće godine, biće finansirana prilozima građana. Po rečima Dragana Božića, već sada i pre početka izrade projektne dokumentacije, postoji dobra volja velike većine građana ove Mesne zajednice i prilozi pristižu.\nMesna zajednic „Blok B“ ima svoje kumove koji dolaze iz Republike Srpske, koji će takođe tokom izgradnje crkve učestvovati svojim prilogom i prisustvom.\nNajavljeno je i formiranje crkvenog odbora, sa sveštenikom koji je nadležan za Mesnu zajednicu „Blok B“ a osim izgradnje Hrama, planiranja je i gradnja objekta gde bi se obavljale aktivnosti Mesne zajednice.\nU tom objektu bi formirali Kulturno umetničko društvo, kolo srpskih sestara i planiramo da dobar deo populacije uključimo crkvi. Blok B je pobožan decenijama, pored škole Jovan Popović koja je sada, neskromno bih rekao, najbolja škola na teritoriji grada, imaćemo i duhovni centar. Stanovnici „Bloka B“, od osnivnja ove Mesne zajednice teže izgradnji duhovne crkve. Dodatno ćemo pomoći duhovnom odrastanju naše dece, rekao je Božić.\nblok bcrkvasremska mitrovicasveti ilija


Optimus Media – Case Study: Registracija Vozila Online\nPoslovi rezultati: Povećanje posete kroz SEO\nSajt www.registracija-vozila-online.rs je u na svom početku zauzimao jako niske pozicije na stranici sa rezultatima pretrage (SERP) na Guglu i posetu od samo 500 posetilaca mesečno.\nOdlučili smo sa klijentom da koristeći isključivo SEO metode koje donose dugoročne efekte i visoko kvalitetan sadržaj, sajt kod ciljne publike pozicioniramo kao mesto gde se u svakom trenutku može naći pouzdana informacija.\nPrecizno odredivanje ciljne grupe\nObzirom da se sajt bavi temom registracije vozila kao ciljna javnost se nameću vlasnici vozila i vlasnici tehničkih pregleda. Prvi sa aspekta traženja informacija i povoljnijih ponuda za registraciju vozila, a drugi kao preduzetnici zainteresovani da njihova ponuda stigne na pravu adresu.\nOptimizacija sajta na osnovu ponašanja korisnika\nKoristeci Google Analytics i podatke koje pruža vršena je dalja optimizacija webstajta i njegovo prilagodavanje korisnicima, sa ciljem lakšeg pronalaženja informacija.\nIzrada više kalulatora čija je svrha da na što brži i precizniji način pruži korisniku potrebne informacije. Ovi kalkulatori su ugrađeni u sajt, kao i u mobilnu aplikaciju za IOS i Android operativne sisteme


Pet načina da nivo masnoća u krvi bude u optimalnim, preporučenim granicama. Pažljivo birajte namirnice, redukujte telesnu težinu, krećite se nedeljno oko 150 minuta i uzimajte suplemente u dogovoru sa lekarom\nKako bi masnoće u krvi bile u preporučenom opsegu, trebalo bi za fizičku aktivnost da odvojite od 30 do 60 minuta dnevno, ali ne morate vežbe da uradite „u komadu“, već više puta tokom dana po 10 minuta. Preporuka je da se nedeljno bavite sportom ukupno oko 150 minuta.\nUkoliko uz pomenute metode niste uspeli da „ukrotite“ nivo holesterola, obratite se za pomoć lekaru. Dugotrajno povećanje masnoća u krvi doprinosi razvoju kardiovaskularnih bolesti, a najteže, infarkt srca i mozga mogu da imaju čak i fatalan ishod. Pored statina za lečenje holesterola koriste se i derivati firbinske kiseline, i mnogi drugi lekovi.


Dačić: Samit lidera Zapadnog Balkana nije format za razgovor o odnosima Beograda i Prištine | Novinska agencija Beta\nIZJAVA-DANA | 30.04.2019 09:45 > 30.04 09:45\nDačić: Samit lidera Zapadnog Balkana nije format za razgovor o odnosima Beograda i Prištine\nMinistar spoljnih poslova Ivica Dačić reagujući na berlinski Samit lidera Zapadnog Balkana rekao je danas da taj format nije adekvatan za razgovor o odnosima Beograda i Prištine.\nDačić je za Radio-televiziju Srbije kazao da je taj format "priprema" da se izvrši totalni pritisak organizatora sastanka na Srbiju.\n"Šta oni traže na sastanku", upitao je Dačić i dodao da lideri Zapadnog Balkana nemaju šta da govore o odnosima Beograda i Prištine. On je kazao da i pored glamuroznih najava berlinskog Samita nije došlo do spektakularnih rezultata da bi se dijalog obnovio odnosno da Priština nije ukinula takse koje su uslov za nastavak dijaloga.\n"Priština hoće da ubije dijalog jer njima on ne treba", rekao je Dačić i dodao da Prištini samo treba priznanje Srbije.\nOn je kazao da su nemačka kancelarka Angela Merkel i francuski predsednik Emanuel Makron zakazali berlinski Samit s dobrim namerama da se "izvrši dodatan pritisak na Prištinu da se odblokira dijalog" i dodao da je siguran da Priština "ima nečiju podršku da bude tako tvrdoglava".\nDačić je naveo da je "nemoguća misija da Srbija prizna Kosovo sa takvim unilateraralnim odnosom".\n"(Predsedavajući Saveta ministara Bosne i Herecegovine Denis) Zvizdić kaže nema promena granica u BiH, ali ima u Srbiji", rekao je Dačić i dodao da su i pripadnici "Samoopredeljenja" koji su juče protestvovali ispred zgrade gde se održavao sastanak protiv promena granica nosili zastave velike Albanije.\nBoban Stojanović: Naredni izazivač Vučiću doći će iz redova ...\nMarinika Tepić: Biljana Popović Ivković se neće baviti MUP-om, ...


Šta je odložilo „Turski tok“ - 14.09.2015, Sputnik Srbija\nProdužetak rokova za izgradnju gasovoda „Turski tok“ i puštanje gasa ruska državna kompanija je objasnila „političkom krizom u Turskoj“, rekao je zamenik... 14.09.2015, Sputnik Srbija\nvesti, rusija, ekonomija, svet, turska\n12:51 14.09.2015 (Osveženo: 16:19 05.10.2015)\nProdužetak rokova za izgradnju gasovoda „Turski tok“ i puštanje gasa ruska državna kompanija je objasnila „političkom krizom u Turskoj“, rekao je zamenik predsednik uprave „Gasproma“ Aleksandar Medvedev.\nAnkara traži od Rusije popust na gas\n12 Septembar 2015, 11:50\n„Zbog toga što gradnja (cevovoda) nije počela kako je planirano, sada nema reči o puštanju gasa u decembru 2016. godine“, rekao je Medvedev, odgovarajući na pitanje o mogućem produžetku roka za izgradnju gasovoda „Turski tok“.\nMinistar energetike Aleksandar Novak u kuloarima Istočnog ekonomskog foruma saopštio je novinarima da ne očekuje potpisivanje međudržavnog sporazuma o projektu izgradnje gasovoda „Turskog toka“ sa Turskom pre formiranja nove vlade u toj zemlji. U ovom trenutku u Turskoj je na vlasti privremena Vlada, dok su za 1. novembar 2015. godine zakazani vanredni parlamentarni izbori u zemlji.\nRanije je saopšteno da turske vlasti traže od Rusije da im odobri popust za kupovinu gasa u visini od 10,25 odsto i tek nakon toga su spremni da počnu pregovore o izgradnji „Turskog toka“. Ruska strana predlaže da se prvo počne sa gradnjom, a tek nakon toga da se odobri popust na gas.\nSeverni tok prema planu\nOtvaranje gasovoda „Severni tok 2“ planirano je za kraj 2019. godine. Dogovor akcionara i biznis plan projekta predviđa taj rok, saopštio je novinarima Medvedev.\n„Svi sporazumi između akcionara i biznis plan, koji će biti utvrđen u januaru naredne godine, predviđaju da će gasovod „Severni tok 2“ proraditi krajem 2019. godine. Prema biznis planu projekat će biti realizovan upravo do tog datuma“, rekao je Medvedev.